ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 512/2010 ΤΟΥ ΣΥΜΒΟΥΛΙΟΥ της 14ης Ιουνίου 2010 για την επιβολή οριστικού δασμού αντιντάμπινγκ σε εισαγωγές νιτρικού αμμωνίου καταγωγής Ουκρανίας σε συνέχεια της επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) με τον οποίο καταργείται ο κανονισμός (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (2) (ο «βασικός κανονισμός») και ειδικότερα το άρθρο 11 παράγραφος 2, την πρόταση που υπέβαλε η Ευρωπαϊκή Επιτροπή έπειτα από διαβουλεύσεις με τη συμβουλευτική επιτροπή, Εκτιμώντας τα ακόλουθα: Α. ΔΙΑΔΙΚΑΣΙΑ 1. Ισχύοντα μέτρα (1) Στις 22 Ιανουαρίου 2001, το Συμβούλιο επέβαλε, με τον κανονισμό (ΕΚ) αριθ. 132/2001 (3), οριστικό δασμό αντιντάμπινγκ («τα ισχύοντα μέτρα») 33,25 ευρώ ανά τόνο στις εισαγωγές νιτρικού αμμωνίου («ΝΑ») που υπάγονται στους κωδικούς ΣΟ 3102 30 90 και 3102 40 90 καταγωγής, μεταξύ άλλων, Ουκρανίας. Η έρευνα που κατέληξε στην επιβολή αυτών των μέτρων θα αναφέρεται στο εξής ως «η αρχική έρευνα». (2) Στις 17 Μαΐου 2004, σε συνέχεια της μερικής ενδιάμεσης επανεξέτασης και με τον κανονισμό (ΕΚ) αριθ. 993/2004 (4), το Συμβούλιο εξαίρεσε από τους δασμούς αντιντάμπινγκ που επιβάλλονταν με τον κανονισμό (ΕΚ) αριθ. 132/2001 τις εισαγωγές στην Ένωση του ΝΑ, οι οποίες παράγονται από εταιρείες από τις οποίες η Επιτροπή έχει δεχθεί αναλήψεις υποχρεώσεων. Με τον κανονισμό (ΕΚ) αριθ. 1001/2004 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1996/2004 της Επιτροπής (6), οι αναλήψεις υποχρεώσεων έγιναν αποδεκτές για μια περίοδο έως τις 20 Μαΐου 2005. Σκοπός αυτών των αναλήψεων υποχρεώσεων ήταν να συνεκτιμηθούν ορισμένες επιπτώσεις από τη διεύρυνση της Ευρωπαϊκής Ένωσης σε 25 κράτη μέλη. (3) Με τον κανονισμό (ΕΚ) αριθ. 945/2005 (7), ύστερα από ενδιάμεση επανεξέταση το πεδίο της οποίας περιοριζόταν στον ορισμό του υπό εξέταση προϊόντος, το Συμβούλιο αποφάσισε ότι ο ορισμός του υπό εξέταση προϊόντος πρέπει να διασαφηνιστεί και ότι τα ισχύοντα μέτρα πρέπει να εφαρμοστούν στο υπό εξέταση προϊόν όταν ενσωματώνεται σε άλλα λιπάσματα, κατ’ αναλογία με την περιεκτικότητά τους σε νιτρικό αμμώνιο, μαζί με άλλα οριακά θρεπτικά συστατικά και ιχνοστοιχεία. (4) Με τον κανονισμό (ΕΚ) αριθ. 442/2007 (8), ύστερα από επανεξέταση ενόψει της λήξης ισχύος των μέτρων, το Συμβούλιο αποφάσισε να παρατείνει τα υπάρχοντα μέτρα, όπως διασαφηνίστηκε με τον κανονισμό (ΕΚ) αριθ. 945/2005, για μια περίοδο δύο ετών. (5) Με τον κανονισμό (ΕΚ) αριθ. 661/2008 (9), ύστερα από επανεξέταση ενόψει της λήξης ισχύος των μέτρων, το Συμβούλιο επέβαλε οριστικό δασμό αντιντάμπινγκ στις εισαγωγές νιτρικού αμμωνίου καταγωγής Ρωσίας. (6) Με τον κανονισμό (ΕΚ) αριθ. 662/2008 (10), το Συμβούλιο τροποποίησε τον κανονισμό (ΕΚ) αριθ. 442/2007 αποδεχόμενο την προσφορά ανάληψης υποχρέωσης ως προς την τιμή που υπέβαλε ένας παραγωγός εξαγωγέας. 2. Αίτημα επανεξέτασης 7) Στις 22 Ιανουαρίου 2009, υποβλήθηκε αίτημα επανεξέτασης λόγω λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού, σε συνέχεια της δημοσίευσης ανακοίνωσης για τη λήξη ισχύος των μέτρων στις 17 Οκτωβρίου 2008 (11). Το εν λόγω αίτημα υποβλήθηκε από την Ένωση Ευρωπαίων Παραγωγών Λιπασμάτων (EFMA) («ο αιτών») εξ ονόματος των παραγωγών που αντιπροσωπεύουν το μεγαλύτερο μέρος και, στην προκειμένη περίπτωση, πάνω από το 50 % της συνολικής κοινοτικής παραγωγής ΝΑ. (8) Ο αιτών ισχυρίστηκε και υπέβαλε επαρκή εκ πρώτης όψεως αποδεικτικά στοιχεία ότι υπάρχει το ενδεχόμενο επανάληψης της πρακτικής ντάμπινγκ και της ζημίας για τον ενωσιακό κλάδο παραγωγής, όσον αφορά τις εισαγωγές ΝΑ καταγωγής Ουκρανίας («η υπό εξέταση χώρα»). (9) Έχοντας διαπιστώσει, ύστερα από διαβούλευση με τη συμβουλευτική επιτροπή, ότι υπήρχαν επαρκή αποδεικτικά στοιχεία για την έναρξη επανεξέτασης λόγω λήξης ισχύος των μέτρων, η Επιτροπή ανακοίνωσε, στις 23 Απριλίου 2009, με κοινοποίηση έναρξης που δημοσιεύτηκε στην Επίσημη Εφημερίδα της Ευρωπαϊκής Ένωσης (12), την έναρξη επανεξέτασης λόγω λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού. 3. Έρευνα 3.1. Περίοδος της έρευνας (10) Η έρευνα με αντικείμενο τη συνέχιση ή την επανάληψη της πρακτικής ντάμπινγκ κάλυψε την περίοδο από την 1η Απριλίου 2008 έως τις 31 Μαρτίου 2009 («περίοδος έρευνας επανεξέτασης» ή «ΠΕΕ»). Η εξέταση των τάσεων που είχαν σημασία για την εκτίμηση της πιθανότητας συνέχισης ή επανάληψης της ζημίας κάλυψε την περίοδο από το 2005 έως το τέλος της ΠΕΕ (στο εξής «η υπό εξέταση περίοδος»). 3.2. Μέρη που αφορά η έρευνα (11) Η Επιτροπή ενημέρωσε επισήμως, τους παραγωγούς-εξαγωγείς, τους εισαγωγείς, τους γνωστούς ως ενδιαφερόμενους χρήστες και τις ενώσεις τους, τους αντιπροσώπους της χώρας εξαγωγής, τον αιτούντα και τους ενωσιακούς παραγωγούς σχετικά με την έναρξη της διαδικασίας επανεξέτασης ενόψει της λήξεως ισχύος των μέτρων. Οι ενδιαφερόμενοι είχαν την ευκαιρία να υποβάλουν γραπτώς τις απόψεις τους και να ζητήσουν ακρόαση εντός της προθεσμίας που οριζόταν στην ανακοίνωση. (12) Σε όλα τα ενδιαφερόμενα μέρη, που το ζήτησαν και απέδειξαν ότι υπήρχαν ιδιαίτεροι λόγοι για τους οποίους θα έπρεπε να ακουστούν, χορηγήθηκε ακρόαση. (13) Λόγω του μεγάλου αριθμού παραγωγών και εισαγωγέων στην Ένωση, θεωρήθηκε σκόπιμο, σύμφωνα με το άρθρο 17 του βασικού κανονισμού, να εξεταστεί το ενδεχόμενο εφαρμογής της μεθόδου δειγματοληψίας. Για να μπορέσει η Επιτροπή να αποφασίσει κατά πόσον είναι όντως αναγκαία η δειγματοληψία και, εάν ναι, να επιλέξει ένα δείγμα, κλήθηκαν τα ανωτέρω μέρη, δυνάμει του άρθρου 17 παράγραφος 2 του βασικού κανονισμού, να αναγγελθούν εντός 15 ημερών από την έναρξη της έρευνας και να παράσχουν στην Επιτροπή τις πληροφορίες που ζητούντο στην ανακοίνωση σχετικά με την έναρξη της διαδικασίας. (14) Μετά την εξέταση των πληροφοριών που υποβλήθηκαν από δώδεκα ενωσιακούς παραγωγούς που επέδειξαν προθυμία να συνεργαστούν, κρίθηκε ότι ήταν αναγκαία η εφαρμογή δειγματοληψίας όσον αφορά τους ενωσιακούς παραγωγούς. Κανένας εισαγωγέας δεν προσήλθε για να προσκομίσει τις πληροφορίες που είχαν ζητηθεί στην ανακοίνωση για την έναρξη διαδικασίας. (15) Οι δώδεκα ενωσιακοί παραγωγοί οι οποίοι αντιστοιχούσαν στο 80 % της συνολικής ενωσιακής παραγωγής κατά τη διάρκεια της ΠΕΕ, συμπλήρωσαν δεόντως το έντυπο δειγματοληψίας εντός της ορισθείσας προθεσμίας και συμφώνησαν επισήμως να συνεργαστούν περαιτέρω στην έρευνα. Σε αυτή τη βάση, η Επιτροπή, σύμφωνα με το άρθρο 17 του βασικού κανονισμού, επέλεξε δείγμα με βάση το μεγαλύτερο αντιπροσωπευτικό όγκο παραγωγής και πωλήσεων νιτρικού αμμωνίου στην Ένωση, που θα μπορούσε εύλογα να αποτελέσει αντικείμενο έρευνας εντός της ταχθείσης προθεσμίας. Για το δείγμα επιλέχθηκαν πέντε ενωσιακοί παραγωγοί που αντιστοιχούσαν στο 57 % της συνολικής παραγωγής του ενωσιακού κλάδου παραγωγής κατά την ΠΕΕ. (16) Σύμφωνα με το άρθρο 17 παράγραφος 2 του βασικού κανονισμού, ζητήθηκε η γνώμη των ενδιαφερόμενων μερών όσον αφορά το δείγμα που επιλέχθηκε και δεν υπήρξαν ενστάσεις. (17) Εστάλησαν ερωτηματολόγια στους πέντε ενωσιακούς παραγωγούς που επιλέχθηκαν στο δείγμα και σε όλους τους γνωστούς παραγωγούς εξαγωγείς στην υπό εξέταση χώρα. (18) Στα ερωτηματολόγια απάντησαν οι πέντε ενωσιακοί παραγωγοί που επιλέχθηκαν στο δείγμα και οι τρεις παραγωγοί εξαγωγείς στην υπό εξέταση χώρα. (19) Η Επιτροπή αναζήτησε και επαλήθευσε όλα τα στοιχεία που έκρινε απαραίτητα για τον προσδιορισμό, αφενός, της πιθανής συνέχισης ή επανάληψης του ντάμπινγκ και της επακόλουθης ζημίας και, αφετέρου, του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των ακόλουθων εταιρειών: α) Παραγωγοί εξαγωγείς στην Ουκρανία: - CJSC Severodonetsk Azot Association, Severodonetsk - JSC Concern Stirol, Gorlovka - OJSC Rivneazot, Rivne β) Παραγωγοί της Ένωσης: - GrowHow UK Limited, ΗΒ, - GPN, Παρίσι, Γαλλία, - Zakłady Azotowe Puławy SA, Πολωνία, - Yara SA, Βρυξέλλες, Βέλγιο, - Achema, Jonavos, Λιθουανία. Β. ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ 1. Το υπό εξέταση προϊόν (20) Το υπό εξέταση προϊόν είναι τα στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, καταγωγής Ουκρανίας, το οποίο υπάγεται επί του παρόντος στους κωδικούς ΣΟ 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 και ex 3105 90 91. Το ΝΑ είναι ένα στερεό αζωτούχο λίπασμα που χρησιμοποιείται ευρέως στη γεωργία. Παρασκευάζεται από αμμωνία και νιτρικό οξύ και η περιεκτικότητά του σε άζωτο υπερβαίνει το 28 % κατά βάρος υπό μορφή κόκκων ή σφαιριδίων. (21) Πρέπει να σημειωθεί ότι το πεδίο του υπό εξέταση προϊόντος διασαφηνίστηκε στον κανονισμό (ΕΚ) αριθ. 945/2005. 2. Ομοειδές προϊόν (22) Στην έρευνα επανεξέτασης επιβεβαιώθηκε ότι, όπως διαπιστώθηκε στην αρχική έρευνα, το ΝΑ είναι ένα χημικώς καθαρό βασικό προϊόν και τα βασικά χημικά χαρακτηριστικά του είναι συγκρίσιμα, ανεξαρτήτως της χώρας προέλευσής του. Επομένως, διαπιστώθηκε ότι, το υπό εξέταση προϊόν και τα προϊόντα που κατασκευάζονται και πωλούνται από τους παραγωγούς εξαγωγείς στην εγχώρια αγορά τους και σε τρίτες χώρες, καθώς επίσης και εκείνα που κατασκευάζονται και πωλούνται από τους ενωσιακούς παραγωγούς στην αγορά της Ένωσης, έχουν τα ίδια βασικά φυσικά και χημικά χαρακτηριστικά και ουσιαστικά τις ίδιες χρήσεις και, επομένως, θεωρούνται ομοειδή προϊόντα κατά την έννοια του άρθρου 1 παράγραφος 4 του βασικού κανονισμού. Γ. ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΝΤΑΜΠΙΝΓΚ 1. Γενικές παρατηρήσεις (23) Συνεργάστηκαν τρεις ουκρανοί παραγωγοί εξαγωγείς. Ο τέταρτος γνωστός παραγωγός εξαγωγέας δεν συνεργάστηκε στην έρευνα. (24) Η σύγκριση του όγκου εξαγωγών των τριών συνεργαζόμενων παραγωγών εξαγωγέων με τον συνολικό όγκο των εξαγωγών της Ουκρανίας στην Ένωση έδειξε ότι οι εξαγωγές των τριών συνεργαζόμενων παραγωγών εξαγωγέων αντιστοιχούσαν σε ποσοστό που ξεπερνούσε το 90 % του συνόλου των ενωσιακών εισαγωγών από την Ουκρανία κατά την ΠΕΕ. Συνεπώς, το επίπεδο συνεργασίας θεωρήθηκε υψηλό. (25) Ο συνολικός όγκος των εισαγωγών του υπό εξέταση προϊόντος από την Ουκρανία ήταν χαμηλός και αντιστοιχούσε σε μερίδιο της αγοράς ύψους 1,1 % κατά την ΠΕΕ σε σύγκριση με το σύνολο της αγοράς της Ένωσης. 2. Ντάμπινγκ στις εισαγωγές που πραγματοποιήθηκαν κατά τη διάρκεια της ΠΕΕ 2.1. Κανονική αξία (26) Υπενθυμίζεται ότι στην προηγούμενη επανεξέταση λόγω λήξης ισχύος των μέτρων η Ουκρανία δεν εθεωρείτο ακόμα χώρα με οικονομία της αγοράς και, επομένως, η κανονική αξία έπρεπε να καθοριστεί με βάση τα στοιχεία που υπέβαλε ένας συνεργαζόμενος παραγωγός των ΗΠΑ, της ανάλογης χώρας. (27) Για την τρέχουσα επανεξέταση, η κανονική αξία υπολογίστηκε με βάση τα στοιχεία που συγκεντρώθηκαν και επαληθεύτηκαν στις εγκαταστάσεις των τριών συνεργαζόμενων παραγωγών εξαγωγέων στην Ουκρανία. Η Επιτροπή εξέτασε κατά πόσον οι εγχώριες πωλήσεις μπορούσαν να θεωρηθούν ότι πραγματοποιούνταν κατά τις συνήθεις εμπορικές πράξεις σύμφωνα με το άρθρο 2 παράγραφος 4 του βασικού κανονισμού. Για τον σκοπό αυτό, εξετάστηκε το κόστος παραγωγής του προϊόντος που παράγεται και πωλείται από τους συνεργαζόμενους παραγωγούς-εξαγωγείς στην εγχώρια αγορά. (28) Όσον αφορά τις δαπάνες για φυσικό αέριο, διαπιστώθηκε ότι η Ουκρανία εισάγει το μεγαλύτερο μέρος φυσικού αερίου που καταναλώνεται για την παραγωγή ΝΑ από τη Ρωσία. Όλα τα στοιχεία που διατίθενται και έχουν επαληθευτεί κατά την έρευνα έδειξαν ότι η Ουκρανία εισήγαγε φυσικό αέριο από τη Ρωσία σε τιμή η οποία κατά την ΠΕΕ ήταν περίπου 40 % χαμηλότερη από την τιμή φυσικού αερίου που εισήγαγε η Ένωση από τη Ρωσία. Ωστόσο, διαπιστώθηκε ότι το τελευταίο τρίμηνο της ΠΕΕ οι τιμές ήταν παρόμοιες. (29) Διαπιστώθηκε ότι εκτός από ένα είδος προϊόντος που εξήγαγε ένας παραγωγός, έγιναν εγχώριες πωλήσεις σύμφωνα με τις συνήθεις εμπορικές πράξεις την ΠΕΕ. Επομένως, η κανονική αξία καθορίστηκε βάσει είτε της πληρωθείσας είτε της πληρωτέας τιμής στην εγχώρια αγορά της Ουκρανίας από τους μη συνδεδεμένους καταναλωτές σύμφωνα με το άρθρο 2 παράγραφος 1 του βασικού κανονισμού ή βάσει της κατασκευασμένης κανονικής αξίας για τον τύπο του προϊόντος που δεν πωλήθηκε σύμφωνα με τις συνήθεις εμπορικές πράξεις. Σύμφωνα με το άρθρο 2 παράγραφος 3 του βασικού κανονισμού, η κανονική αξία κατασκευάσθηκε με την προσθήκη, στο κόστος κατασκευής των εξαγόμενων τύπων προϊόντων, ενός εύλογου ποσού για τα έξοδα πώλησης και για τα γενικά και διοικητικά έξοδα (Π&ΓΔ), καθώς και ενός εύλογου περιθωρίου κέρδους. Τα ποσά που αντιστοιχούν στα έξοδα πώλησης, στα γενικά και διοικητικά έξοδα και στα κέρδη υπολογίζονται με βάση πραγματικά στοιχεία για την παραγωγή και τις πωλήσεις κατά τις συνήθεις εμπορικές πράξεις, του ομοειδούς προϊόντος, που έχει πραγματοποιήσει ο οικείος παραγωγός. (30) Πρέπει να σημειωθεί ότι η κανονική αξία καθορίστηκε χωρίς να γίνει προσαρμογή όσον αφορά το κόστος του αερίου που επιβάρυνε της ουκρανούς παραγωγούς εξαγωγείς σύμφωνα με το άρθρο 2 παράγραφος 5 του βασικού κανονισμού. Αυτό συνέβη επειδή, της φαίνεται παρακάτω της αιτιολογικές σκέψεις 32 έως 34, η χρήση μη προσαρμοσμένων εγχώριων δαπανών και τιμών των ουκρανών παραγωγών εξαγωγέων, παρά της προφανώς στρεβλωμένες τιμές αερίου, δείχνει σαφώς ότι εφαρμοζόταν πρακτική ντάμπινγκ την ΠΕΕ. Επομένως, και δεδομένου ότι ο σκοπός της επανεξέτασης λόγω της λήξης ισχύος των μέτρων είναι να διαπιστωθεί αν η πρακτική ντάμπινγκ αναμένεται να συνεχιστεί ή να επαναληφθεί σε περίπτωση που καταργηθούν τα μέτρα, προκειμένου να διαπιστωθεί αν τα ισχύοντα μέτρα πρέπει να διατηρηθούν ή να καταργηθούν, κρίθηκε ότι δεν ήταν αναγκαίο να εξεταστεί αν είναι δικαιολογημένη η προσαρμογή στην προκειμένη περίπτωση βάσει του άρθρου 2 παράγραφος 5 του βασικού κανονισμού. 2.2. Τιμή εξαγωγής (31) Σύμφωνα με το άρθρο 2 παράγραφος 8 του βασικού κανονισμού, η τιμή εξαγωγής καθορίστηκε με αναφορά στην τιμή που καταβάλλεται πραγματικά ή που πρέπει να καταβληθεί για το υπό εξέταση προϊόν όταν πωλείται για εξαγωγή στην Κοινότητα. Όλες οι πωλήσεις των συνεργαζόμενων παραγωγών εξαγωγέων πραγματοποιήθηκαν απευθείας σε ανεξάρτητους καταναλωτές στην Ένωση. 2.3. Σύγκριση (32) Η κανονική αξία και η τιμή εξαγωγής συγκρίθηκαν σε επίπεδο τιμών εκ του εργοστασίου. Για να εξασφαλιστεί δίκαιη σύγκριση, έγιναν οι δέουσες προσαρμογές ώστε να ληφθούν υπόψη οι διαφορές που επηρεάζουν τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Έγιναν επίσης προσαρμογές για να ληφθούν υπόψη διαφορές στο κόστος μεταφοράς, διεκπεραίωσης, φόρτωσης και στα παρεπόμενα έξοδα, στην ασφάλιση, στη συσκευασία και στις προμήθειες, όπου αυτό κρίθηκε απαραίτητο βάσει επαληθευμένων αποδεικτικών στοιχείων. 2.4. Περιθώριο ντάμπινγκ (33) Το περιθώριο ντάμπινγκ καθορίστηκε με βάση τη σύγκριση μιας σταθμισμένης μέσης κανονικής αξίας με ένα σταθμισμένο μέσο όρο τιμών εξαγωγής, σύμφωνα με το άρθρο 2 παράγραφοι 11 και 12 του βασικού κανονισμού. (34) Καθορίστηκε σε εθνική κλίμακα ένα σταθμισμένο μέσο περιθώριο ντάμπινγκ ύψους 6-7 % για τους τρεις συνεργαζόμενους παραγωγούς εξαγωγείς. 3. Εξέλιξη των εισαγωγών σε περίπτωση κατάργησης των μέτρων 3.1. Πλεονάζουσα ικανότητα και ελκυστικότητα της ενωσιακής αγοράς (35) Την ΠΕΕ, οι εγχώριες πωλήσεις των τριών συνεργαζόμενων παραγωγών εξαγωγέων αντιστοιχούσαν κατά μέσο όρο στο 46 % της ικανότητας παραγωγής. (36) Αν και οι τρεις συνεργαζόμενοι παραγωγοί εξαγωγείς πούλησαν ένα μεγάλο ποσοστό της παραγωγής στην εγχώρια αγορά, η εξάρτησή τους από τις εξαγωγές σε τρίτες χώρες ήταν αισθητή. Κατά την ΠΕΕ είχαν πλεονάζουσα ικανότητα που αντιστοιχούσε περίπου στο 6 % της κατανάλωσης της Ένωσης. (37) Με βάση τα στοιχεία στο αίτημα επανεξέτασης όσον αφορά τον τέταρτο γνωστό ουκρανό παραγωγό που δεν συνεργάστηκε στην έρευνα, η συνολική πλεονάζουσα ικανότητα στην Ουκρανία κατά την ΠΕΕ υπολογίστηκε περίπου στο 9 % της κατανάλωσης της Ένωσης. (38) Ορισμένοι ουκρανοί συνεργαζόμενοι παραγωγοί εξαγωγείς ισχυρίστηκαν ότι έχαναν όλο και μεγαλύτερο μερίδιο στην εγχώρια αγορά τους προς όφελος των ρώσων παραγωγών που μπορούν να προσφέρουν πολύ χαμηλές τιμές λόγω του πολύ μικρότερου κόστους αερίου στη Ρωσία. Επομένως, θεωρήθηκε δύσκολο να μπορέσει η ουκρανική εγχώρια αγορά να απορροφήσει την πλεονάζουσα παραγωγική ικανότητα και, επομένως, είναι πιθανόν να εξαχθεί κάθε αύξηση στην παραγωγή. (39) Οι τρεις συνεργαζόμενες εταιρείες εξήγαγαν ΝΑ σε πολλές άλλες τρίτες χώρες σε πολλές ηπείρους κατά την ΠΕΕ. Ωστόσο, πρέπει να σημειωθεί ότι ορισμένες παραδοσιακές αγορές τρίτων χωρών είναι κλειστές στις εξαγωγές της Ουκρανίας είτε λόγω των ισχύοντων μέτρων αντιντάμπινγκ (π.χ. ΗΠΑ με μέτρα αντιντάμπινγκ πάνω από 100 %) και/ή λόγω περιορισμών στην ασφάλεια (π.χ. Λαϊκή Δημοκρατία της Κίνας, Αυστραλία). Σε κάθε περίπτωση, η Ένωση είναι η μεγαλύτερη, ελκυστικότερη και, παράλληλα, η κοντινότερη γεωγραφικά εξαγωγική αγορά. Η αγορά της Ένωσης είναι επιπλέον ελκυστική χάρη στα πλεονεκτήματα υλικοτεχνικής υποστήριξης που απορρέουν από το χαμηλό κόστος των σιδηροδρομικών μεταφορών στην Ουκρανία. (40) Λαμβάνοντας υπόψη τα παραπάνω, δεν μπορεί να αποκλειστεί ότι ένα μεγάλο μέρος της πλεονάζουσας ικανότητας στην Ουκρανία θα μπορούσε να χρησιμοποιηθεί για την αύξηση των εξαγωγών στην Ένωση αν λήξουν τα μέτρα αντιντάμπινγκ. 3.2. Τιμές σε διάφορες αγορές εξαγωγών (41) Μια ανάλυση των πωλήσεων εξαγωγών των τριών συνεργαζόμενων ουκρανών παραγωγών εξαγωγέων σε τρίτες χώρες έδειξε ότι κατά την ΠΕΕ οι τιμές εξαγωγών σε τρίτες χώρες, όταν καθορίστηκαν σε επίπεδο CIF χρησιμοποιώντας διεθνείς ναύλους μεταφοράς σύμφωνα με το αίτημα επανεξέτασης, ήταν έως 25 % χαμηλότερες από τις κυρίαρχες τιμές της αγοράς στην Ένωση. (42) Με βάση τα παραπάνω, φαίνεται ότι υπάρχει κίνητρο οι εξαγωγές της Ουκρανίας προς τρίτες χώρες να στραφούν προς την αγορά της Ένωσης, εάν καταργηθούν τα μέτρα. Οι υψηλότερες τιμές στην αγορά της Ένωσης θα επέτρεπαν σε ουκρανούς εξαγωγείς να πετύχουν καλύτερα περιθώρια κέρδους. (43) Με βάση τα στοιχεία που προσκόμισαν οι τρεις συνεργαζόμενοι παραγωγοί εξαγωγείς, θα μπορούσε επίσης να διαπιστωθεί ότι σε εθνικό επίπεδο πραγματοποιήθηκαν εξαγωγές από την Ουκρανία σε άλλες χώρες σε τιμές ντάμπινγκ κατά την ΠΕΕ. 3.3. Συμπέρασμα όσον αφορά την πιθανότητα συνέχισης ή επανάληψης της πρακτικής ντάμπινγκ (44) Με βάση τα πορίσματα που περιγράφηκαν παραπάνω, μπορεί να εξαχθεί το συμπέρασμα ότι οι εξαγωγές από την Ουκρανία εξακολουθούν να αποτελούν αντικείμενο ντάμπινγκ και ότι υπάρχει η πιθανότητα συνέχισης της πρακτικής ντάμπινγκ στην αγορά της Ένωσης αν καταργηθούν τα τρέχοντα μέτρα αντιντάμπινγκ. Πράγματι, λαμβάνοντας υπόψη την υπάρχουσα πλεονάζουσα ικανότητα στην Ουκρανία και την ελκυστικότητα της αγοράς της Ένωσης, φαίνεται ότι υπάρχει κίνητρο για τους ουκρανούς παραγωγούς εξαγωγείς i) να αυξήσουν τις εξαγωγές τους στην αγορά της Ένωσης και ii) να στρέψουν τις εξαγωγές ΝΑ από άλλες αγορές τρίτων χωρών στην αγορά της Ένωσης σε τιμές ντάμπινγκ, τουλάχιστον όσον αφορά τους δύο παραγωγούς εξαγωγείς. (45) Επιπλέον, οι σταθμισμένες μέσες τιμές εξαγωγής των συνεργαζόμενων παραγωγών εξαγωγέων προς αγορές τρίτων χωρών είναι επίσης σημαντικά χαμηλότερες από τις ισχύουσες τιμές της Ένωσης. Συνεπώς, ενισχύεται η πιθανότητα αύξησης των εξαγωγών από την Ουκρανία σε τιμές ντάμπινγκ, σε περίπτωση που επιτραπεί η λήξη των μέτρων. Δ. ΟΡΙΣΜΟΣ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ (46) Στο εσωτερικό της Ένωσης, το ομοειδές προϊόν παρασκευάζεται από 16 εταιρείες ή από όμιλο εταιρειών, η παραγωγή των οποίων συνιστά τη συνολική ενωσιακή παραγωγή του ομοειδούς προϊόντος κατά την έννοια του άρθρου 4 παράγραφος 1 του βασικού κανονισμού. (47) Δώδεκα παραγωγοί της Ένωσης συνεργάστηκαν στην έρευνα: - Achema AB (Λιθουανία), - Agropolychim JSC (Βουλγαρία), - Azomures (Ρουμανία), - BASF AG (Γερμανία), - Fertiberia SA (Ισπανία), - GPN SA (Γαλλία), - GrowHow UK Ltd (Ηνωμένο Βασίλειο), - Neochim plc (Βουλγαρία), - Nitrogénművek Rt (Ουγγαρία), - Yara (Βέλγιο, Γαλλία, Γερμανία, Ιταλία και Κάτω Χώρες), - Zakłady Azotowe Puławy SA (Πολωνία), - Zakłady Azotowe w Tarnowie-Mościcach (Πολωνία). (48) Δεδομένου ότι αυτοί οι δώδεκα παραγωγοί της Ένωσης αντιστοιχούσαν στο 80 % περίπου της συνολικής παραγωγής της Ένωσης κατά την ΠΕΕ, θεωρείται ότι αποτελούν τον ενωσιακό κλάδο παραγωγής κατά την έννοια του άρθρου 4 παράγραφος 1 και του άρθρου 5 παράγραφος 4 του βασικού κανονισμού. Θα αναφέρονται στο εξής ως «ενωσιακός κλάδος». (49) Όπως αναφέρεται στις αιτιολογικές σκέψεις 13 και 14 παραπάνω, η επιλογή του δείγματος των πέντε παραγωγών της Ένωσης έγινε βάσει αυτών των δώδεκα παραγωγών. Όλοι οι παραγωγοί του δείγματος συνεργάστηκαν και απάντησαν στο ερωτηματολόγιο εμπρόθεσμα. Επιπλέον, οι υπόλοιποι πέντε συνεργαζόμενοι παραγωγοί υπέβαλαν ορισμένα γενικά στοιχεία για την ανάλυση της ζημίας. Ε. ΚΑΤΑΣΤΑΣΗ ΣΤΗΝ ΕΝΩΣΙΑΚΗ ΑΓΟΡΑ 1. Η κατανάλωση στην ενωσιακή αγορά (50) Η φαινόμενη κατανάλωση της Ένωσης προσδιορίστηκε με βάση τους όγκους πωλήσεων του ενωσιακού κλάδου παραγωγής στην αγορά της Ένωσης, τους όγκους των πωλήσεων των άλλων παραγωγών της Ένωσης στην ενωσιακή αγορά, τα στοιχεία της Eurostat για όλες τις ενωσιακές εισαγωγές και τις πληροφορίες από τις απαντήσεις των συνεργαζόμενων εταιρειών στο ερωτηματολόγιο όσον αφορά τις εισαγωγές του υπό εξέταση προϊόντος από την Ουκρανία. Λόγω της διεύρυνσης της Ευρωπαϊκής Ένωσης σε 27 κράτη μέλη το 2007, για λόγους σαφήνειας και συνέπειας της ανάλυσης, όλοι οι δείκτες για τη ζημία προσδιορίστηκαν με βάση την αγορά της ΕΕ των 27 κατά την εξεταζόμενη περίοδο. (51) Από το 2005 μέχρι την ΠΕΕ, η κατανάλωση στην Ένωση μειώθηκε κατά 10 %. 2005 2006 2007 2008 ΠΕΕ Συνολική κατανάλωση στην Ένωση σε τόνους 7 861 796 6 983 467 8 023 633 7 638 439 7 054 327 Δείκτης(2005 = 100) 100 89 102 97 90 2. Όγκος, μερίδιο αγοράς και τιμές των εισαγωγών από Ουκρανία (52) Ο όγκος, τα μερίδια αγοράς και οι μέσες τιμές των εισαγωγών από την Ουκρανία εξελίχθηκαν όπως αναφέρεται παρακάτω. Οι τάσεις ποσοτήτων και τιμών βασίστηκαν στις πληροφορίες που συγκεντρώθηκαν από τις απαντήσεις των συνεργαζόμενων παραγωγών εξαγωγέων στο ερωτηματολόγιο, στις στατιστικές των εισαγωγών (Eurostat) και στις στατιστικές της Ουκρανίας. 2005 2006 2007 2008 ΠΕΕ Όγκος εισαγωγών (τόνοι) 76 867 42 912 29 420 48 232 75 582 Μερίδιο αγοράς 1 % 0,6 % 0,4 % 0,6 % 1,1 % Τιμές εισαγωγής (ευρώ/τόνο) 123 139 145 259 230 Δείκτης (2005 = 100) 100 113 118 211 187 (53) Ο όγκος των εισαγωγών από την Ουκρανία μειώθηκε σταθερά μέχρι το 2007 αλλά έφτασε την ΠΕΕ σχεδόν το ίδιο επίπεδο όπως το 2005. Το μερίδιο αγοράς της Ουκρανίας αυξήθηκε από 1 % το 2005 σε 1,1 % αύξηση κατά την ΠΕΕ. Οι τιμές μονάδας είχαν θετική εξέλιξη από 123 σε 230 ευρώ/τόνο κατά την υπό εξέταση περίοδο. Αυτή η αύξηση την ΠΕΕ πρέπει να συσχετισθεί με την εξέλιξη της τιμής σε παγκόσμιο επίπεδο και με την τιμή της βασικής πρώτης ύλης. (54) Για τον υπολογισμό του επιπέδου των χαμηλότερων των ενωσιακών τιμών κατά τη διάρκεια της ΠΕΕ, οι τιμές εργοστασίου του ενωσιακού κλάδου παραγωγής προς μη συνδεδεμένους καταναλωτές συγκρίθηκαν με τις τιμές εισαγωγής CIF στα σύνορα της Ένωσης, συνεργαζόμενων παραγωγών-εξαγωγέων της υπό εξέταση χώρας, δεόντως προσαρμοσμένες ώστε να αντικατοπτρίζεται η τιμή του εκφορτωθέντος προϊόντος. Βάσει των παραπάνω, η σύγκριση έδειξε ότι οι τιμές εισαγωγής του υπό εξέταση προϊόντος από την Ουκρανία ήταν χαμηλότερες από αυτές του ενωσιακού κλάδου παραγωγής κατά 22,5 % κατά μέσο όρο την ΠΕΕ. Διαπιστώθηκε ότι το περιθώριο πώλησης των ουκρανών εξαγωγέων σε χαμηλότερες τιμές έφτανε το 11 %, ακόμα και όταν ο δασμός αντιντάμπινγκ προστέθηκε στις τιμές πώλησης προς την Ένωση. 3. Εισαγωγές από άλλες χώρες (55) Ο όγκος των εισαγωγών από λοιπές τρίτες χώρες κατά την εξεταζόμενη περίοδο παρουσιάζεται στον πίνακα που ακολουθεί. Οι συνολικές ποσότητες και οι τάσεις τιμών βασίζονται σε στοιχεία της Eurostat. 2005 2006 2007 2008 ΠΕΕ Όγκος εισαγωγών από τη Ρωσία (τόνοι) 328 972 217 539 35 852 136 984 184 170 Μερίδιο αγοράς 4,2 % 3,1 % 0,4 % 1,8 % 2,6 % Τιμές εισαγωγών από τη Ρωσία (ευρώ/τόνο) 122 124 144 275 235 Όγκος εισαγωγών από τη Γεωργία (τόνοι) 153 844 85 870 88 622 214 879 222 912 Μερίδιο αγοράς 2,0 % 1,2 % 1,1 % 2,8 % 3,2 % Τιμές εισαγωγών από τη Γεωργία (ευρώ/τόνο) 164 177 174 325 304 Όγκος των εισαγωγών από το Καζακστάν (τόνοι) 0 4 845 112 239 81 410 100 761 Μερίδιο αγοράς 0 % 0,1 % 1,4 % 1,1 % 1,4 % Τιμές των εισαγωγών από το Καζακστάν (ευρώ/τόνο) 0 147 151 255 242 Όγκος εισαγωγών από όλες τις άλλες χώρες (τόνοι) 65 253 118 927 99 380 109 755 91 785 Μερίδιο αγοράς 0,8 % 1,7 % 1,2 % 1,4 % 1,3 % Τιμές εισαγωγών από όλες τις άλλες χώρες (ευρώ/τόνο) 190 170 240 242 265 (56) Σημειώθηκε σημαντική αύξηση άλλες τιμής των εξαγωγών όλων των τρίτων χωρών άλλες την αγορά της Ένωσης το 2008 και την ΠΕΕ. Εκτός από τη Ρωσία, όλες οι προαναφερόμενες χώρες στον πίνακα αύξησαν τον όγκο εξαγωγών άλλες άλλες την Ένωση κατά την υπό εξέταση περίοδο. Στην περίπτωση των ρωσικών εισαγωγών, υπάγονται σε σταθερό δασμό αντιντάμπινγκ 47,07 ευρώ ανά τόνο και εισήχθηκαν, άλλες οι εισαγωγές άλλες Ουκρανίας, με τη χαμηλότερη τιμή σε σύγκριση με άλλες άλλες χώρες εξαγωγής. 4. Οικονομική κατάσταση του ενωσιακού κλάδου παραγωγής (57) Σύμφωνα με το άρθρο 3 παράγραφος 5 του βασικού κανονισμού, η Επιτροπή εξέτασε όλους τους σχετικούς οικονομικούς παράγοντες και δείκτες που έχουν επίπτωση στην κατάσταση του ενωσιακού κλάδου παραγωγής. 4.1. Προκαταρκτικές παρατηρήσεις (58) Εφόσον έγινε προσφυγή σε δειγματοληψία για την έρευνα της ζημίας, ορισμένοι δείκτες ζημίας όπως η παραγωγή, η παραγωγική ικανότητα, οι πωλήσεις, το μερίδιο αγοράς, η απασχόληση και η παραγωγικότητα αναλύονται για τον ενωσιακό κλάδο παραγωγής συνολικά («Ένωση» στους πίνακες παρακάτω). Άλλοι δείκτες της ζημίας που αφορούν τις επιδόσεις μεμονωμένων εταιρειών, δηλαδή οι τιμές, τα αποθέματα, το κόστος παραγωγής, η αποδοτικότητα, οι μισθοί, οι επενδύσεις, η απόδοση των επενδύσεων, οι ταμειακές ροές και η ικανότητα άντλησης κεφαλαίων, εξετάζονται με βάση τις πληροφορίες που συγκεντρώνονται στο επίπεδο ενωσιακών παραγωγών στους οποίους έγινε δειγματοληψία («ΠΔ» στους πίνακες παρακάτω). 4.2. Στοιχεία σχετικά με τον ενωσιακό κλάδο παραγωγής συνολικά α) Παραγωγή (59) Η παραγωγή του ενωσιακού κλάδου μειώθηκε κατά 18 % μεταξύ του 2005 και της ΠΕΕ, δηλαδή από 7 εκατ. τόνους το 2007 σε 5,8 εκατ. τόνους περίπου την ΠΕΕ. Όσον αφορά την παραγωγή για τη δέσμια χρήση, παρέμεινε μέτρια την υπό εξέταση περίοδο και δεν επηρέασε την κατάσταση του ενωσιακού κλάδου ιδιαίτερα κατά την ΠΕΕ. 2005 2006 2007 2008 ΠΕΕ Παραγωγή της Ένωσης (σε τόνους) 7 133 844 6 359 967 7 146 911 6 454 234 5 843 181 Δείκτης (2005 = 100) 100 89 100 90 82 Παραγωγή της Ένωσης που χρησιμοποιείται για δέσμιες μεταφορές 210 437 176 413 185 223 138 733 119 053 Ως ποσοστό της συνολικής παραγωγής 2,9 % 2,8 % 2,6 % 2,1 % 2,0 % β) Ικανότητα και συντελεστές χρησιμοποίησης της ικανότητας (60) Η παραγωγική ικανότητα παρέμεινε πρακτικά σταθερή κατά τη διάρκεια της εξεταζόμενης περιόδου. Λόγω της μείωσης της παραγωγής μειώθηκε η επακόλουθη χρησιμοποίηση της ικανότητας, από 55 % το 2005 σε 45 % κατά την ΠΕΕ. Όπως διαπιστώθηκε και στην αρχική έρευνα, η χρήση της ικανότητας για το ΝΑ μπορεί να επηρεαστεί από την παραγωγή άλλων προϊόντων που μπορούν να παραχθούν με τον ίδιο βιομηχανικό εξοπλισμό. Επομένως, η τάση στη χρήση της ικανότητας είναι λιγότερο σχετική για την εκτίμηση της οικονομικής κατάστασης του ενωσιακού κλάδου παραγωγής. 2005 2006 2007 2008 ΠΕΕ Ικανότητα της Ένωσης (τόνοι) 13 059 281 12 824 281 12 820 594 13 069 317 13 077 281 Χρήση της ικανότητας της Ένωσης 55 % 50 % 56 % 49 % 45 % γ) Όγκος πωλήσεων (61) Οι πωλήσεις του ενωσιακού κλάδου παραγωγής στην αγορά της Ένωσης αυξήθηκαν κατά 14 % μεταξύ του 2005 και της ΠΕΕ. Η εξέλιξη αυτή πρέπει να εκτιμηθεί στο πλαίσιο της μειωμένης κατανάλωσης στην ενωσιακή αγορά την ίδια περίοδο. 2005 2003 2004 2008 ΠΕΕ Όγκος πωλήσεων της Ένωσης (τόνοι) σε μη συνδεδεμένα μέρη 5 365 834 4 756 093 5 495 037 5 157 788 4 605 629 Δείκτης (2005 = 100) 100 89 102 96 86 Όγκος πωλήσεων της Ένωσης (τόνοι) σε μη συνδεδεμένα μέρη σε τρίτες χώρες (τόνοι) 887 056 727 176 637 408 559 393 548 090 Δείκτης (2005 = 100) 100 82 72 63 62 δ) Μερίδιο αγοράς (62) Το μερίδιο αγοράς του ενωσιακού κλάδου παρέμεινε σταθερό από το 2005 έως το 2008 αλλά μειώθηκε κατά τρεις ποσοστιαίες μονάδες μεταξύ του 2008 και της ΠΕΕ. 2005 2006 2007 2008 ΠΕΕ Μερίδιο αγοράς της Ένωσης 68 % 68 % 68 % 68 % 65 % Δείκτης (2005 = 100) 100 100 100 100 96 ε) Απασχόληση (63) Το επίπεδο της απασχόλησης του ενωσιακού κλάδου παραγωγής αυξήθηκε κατά 8 % μεταξύ του 2005 και της ΠΕΕ. 2005 2006 2007 2008 ΠΕΕ Απασχόληση στην Ένωση για το υπό εξέταση προϊόν 3 627 3 578 3 458 3 494 3 354 Δείκτης (2005 = 100) 100 99 95 96 92 στ) Παραγωγικότητα (64) Κατά την υπό εξέταση περίοδο, η μέση παραγωγή ανά απασχολούμενο στον ενωσιακό κλάδο παραγωγής μειώθηκε κατά 11 %. Αυτό εξηγείται από το γεγονός ότι η σχετική μείωση στην παραγωγή παρέκαμψε τη σχετική μείωση στην απασχόληση. 2005 2006 2007 2008 ΠΕΕ Παραγωγικότητα στην Ένωση (τόνοι ανά εργαζόμενο) 1 967 1 778 2 067 1 847 1 742 Δείκτης (2005 = 100) 100 90 105 94 89 ζ) Μέγεθος του περιθωρίου ντάμπινγκ (65) Όσον αφορά την επίδραση του μεγέθους του περιθωρίου ντάμπινγκ, δεδομένου του σημερινού μικρού όγκου εισαγωγών από την Ουκρανία, θεωρείται ότι η εν λόγω επίδραση δεν είναι σημαντική και ότι ο δείκτης είναι άνευ σημασίας για την ανάλυση της ζημίας. 4.3. Στοιχεία σχετικά με τους ενωσιακούς παραγωγούς που συμμετέχουν στο δείγμα α) Τιμές πωλήσεων και παράγοντες που επηρεάζουν τις εγχώριες τιμές (66) Το 2008 και την ΠΕΕ η μέση καθαρή τιμή πωλήσεων των παραγωγών του ενωσιακού κλάδου στους οποίους έγινε δειγματοληψία αυξήθηκε σημαντικά, αντικατοπτρίζοντας τις επικρατούσες ευνοϊκές συνθήκες της αγοράς για το ΝΑ κατά την ίδια περίοδο. 2005 2006 2007 2008 ΠΕΕ Π.Δ. Τιμή μονάδας (ευρώ/τόνο) 165 182 189 309 315 Δείκτης (2005 = 100) 100 110 115 187 191 β) Αποθέματα (67) Το επίπεδο τελικών αποθεμάτων του ενωσιακού κλάδου παραγωγής μειώθηκε κατά 26 % από το 2005 έως την ΠΕΕ. Η μεγάλη αύξηση που σημειώθηκε το 2006 οφειλόταν στην απότομη μείωση του όγκου των πωλήσεων από το 2005 μέχρι το 2006. 2005 2006 2007 2008 ΠΕΕ Π.Δ. Τελικά αποθέματα (τόνοι) 276 569 489 535 345 137 252 072 203 579 Δείκτης (2005 = 100) 100 177 125 91 74 γ) Μισθοί (68) Από το 2005 έως την ΠΕΕ, ο μέσος μισθός ανά εργαζόμενο αυξήθηκε κατά 6 %, όπως δείχνει ο πίνακας που ακολουθεί. Με βάση το ποσοστό πληθωρισμού και τη συνολική μείωση της απασχόλησης, η αύξηση αυτή θεωρείται μέτρια. 2005 2006 2007 2008 ΠΕΕ Π.Δ. Μέσο κόστος εργασίας ανά απασχολούμενο (000 ευρώ) 40,4 41,2 43,3 45,0 43,0 Δείκτης (2005 = 100) 100 102 107 111 106 δ) Επενδύσεις (69) Οι ετήσιες επενδύσεις στο ομοειδές προϊόν που έγιναν από τους πέντε παραγωγούς του δείγματος εξελίχθηκαν θετικά κατά την εξεταζόμενη περίοδο και αυξήθηκαν κατά 70 %. Οι επενδύσεις αυτές αφορούσαν κυρίως τον εκσυγχρονισμό ορισμένων μηχανημάτων. Αυτό δείχνει ότι ο ενωσιακός κλάδος επιθυμεί συνεχώς να βελτιώσει την ανταγωνιστικότητά του. 2005 2006 2007 2008 ΠΕΕ Δ.Π. Καθαρές επενδύσεις (000 ευρώ) 46 668 52 191 64 319 73 948 79 379 Δείκτης (2005 = 100) 100 112 138 158 170 ε) Κερδοφορία και απόδοση επενδύσεων (70) Η αποδοτικότητα των παραγωγών στους οποίους έγινε δειγματοληψία δείχνει μια σημαντική βελτίωση μετά το 2006, και έφθασε σε ένα επίπεδο της τάξης του 28,1 % του κύκλου εργασιών κατά τη διάρκεια της ΠΕΕ. Η απόδοση των επενδύσεων (ΑΕ), εκφραζόμενη σε ποσοστό κέρδους επί της καθαρής λογιστικής αξίας των επενδύσεων, ακολούθησε ευρέως την τάση της κερδοφορίας κατά την υπό εξέταση περίοδο. 2005 2006 2007 2008 ΠΕΕ Π.Δ. Κερδοφορία των πωλήσεων ΕΚ σε μη συνδεδεμένους καταναλωτές (% των καθαρών πωλήσεων) 9,2 % 7,9 % 14,9 % 25,3 % 28,1 % Δείκτης (2005 = 100) 100 85 162 274 304 Π.Δ. Απόδοση επενδύσεων (% κέρδος επί της καθαρής λογιστικής αξίας των επενδύσεων) 35,2 % 25,8 % 41,1 % 109,1 % 114,1 % Δείκτης (2005 = 100) 100 73 117 310 324 στ) Ταμειακή ροή και ικανότητα άντλησης κεφαλαίων (71) Η ταμειακή ροή έχει αυξηθεί σημαντικά κατά την εξεταζόμενη περίοδο και είναι σύμφωνη με την εξέλιξη της συνολικής κερδοφορίας την ίδια περίοδο. 2005 2006 2007 2008 ΠΕΕ Π.Δ. Ταμειακές ροές (000 ευρώ) 84 567 52 182 188 535 373 843 386 721 Δείκτης (2005 = 100) 100 63 223 442 457 (72) Από την έρευνα δεν διαπιστώθηκε ότι οι ενωσιακοί παραγωγοί που συμμετείχαν στο δείγμα αντιμετώπισαν δυσκολίες όσον αφορά την άντληση κεφαλαίων. Σχετικά με αυτό, πρέπει να σημειωθεί ότι, καθώς πολλές από τις εταιρείες αυτές αποτελούν μέρος μεγάλων ομίλων, χρηματοδοτούν τις δραστηριότητές τους στο πλαίσιο του ομίλου στον οποίο ανήκουν είτε μέσω μηχανισμών συγκέντρωσης μετρητών είτε μέσω δανείων εντός ομίλου που χορηγούνται από τις μητρικές εταιρείες. 5. Συμπέρασμα (73) Μεταξύ του 2005 και της ΠΕΕ, οι ακόλουθοι δείκτες ζημίας σημείωσαν θετική εξέλιξη: βελτιώθηκαν σημαντικά οι τιμές μονάδας πώλησης και η κερδοφορία η οποία έφτασε σε ένα επίπεδο ύψους 28,1 % την ΠΕΕ. Οι επενδύσεις, η απόδοση των επενδύσεων και οι ταμειακές ροές παρουσίασαν επίσης θετική εξέλιξη. (74) Αν και η παραγωγή και ο όγκος των πωλήσεων μειώθηκαν σημαντικά κατά την εξεταζόμενη περίοδο αυτό πρέπει να συσχετιστεί με μια συρρικνούμενη αγορά της Ένωσης της τάξης κάτω του 10 %. (75) Σε γενικές γραμμές, η κατάσταση του ενωσιακού κλάδου παραγωγής έχει βελτιωθεί σημαντικά σε σύγκριση με την αντίστοιχη κατάσταση πριν από την επιβολή των μέτρων αντιντάμπινγκ στις εισαγωγές ΝΑ από την υπό εξέταση χώρα το 2001. ΣΤ. ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ 1. Γενικές παρατηρήσεις (76) Στο πλαίσιο της πιθανότητας επανάληψης της ζημίας, αναλύθηκαν δύο κύριοι παράμετροι: i) οι ενδεχόμενοι όγκοι εξαγωγών και οι τιμές της υπό εξέταση χώρας και ii) η ενδεχόμενη επίδραση στον ενωσιακό κλάδο παραγωγής αυτών των προβλεπόμενων όγκων και τιμών από την υπό εξέταση χώρα. 2. Πιθανοί όγκοι εξαγωγών και τιμές τής υπό εξέταση χώρας (77) Υπάρχει μια γνωστή πλεονάζουσα ικανότητα 650 χιλιάδων τόνων περίπου των συνεργαζόμενων ουκρανών παραγωγών που αντιστοιχεί στο 9 % της αγοράς της Ένωσης, όπως αναφέρεται στην αιτιολογική σκέψη 37 παραπάνω. Αυτή η πλεονάζουσα ικανότητα δείχνει ότι οι ουκρανοί παραγωγοί έχουν τη δυνατότητα να αυξήσουν γρήγορα την τρέχουσα παραγωγή τους και, επομένως, τις εξαγωγές τους ΝΑ. (78) Επίσης, δεδομένης της σχετικά μικρής εγχώριας αγοράς, οι ουκρανοί παραγωγοί εξαρτώνται ιδιαίτερα από τις εξαγωγές σε τρίτες χώρες. Όπως εξηγήθηκε παραπάνω στην αιτιολογική σκέψη 41, οι εξαγωγές αυτές πραγματοποιήθηκαν σε τιμές σημαντικά χαμηλότερες από εκείνες των εξαγωγών στην Ένωση. (79) Βάσει των παραπάνω γεγονότων και στοιχείων, η ενωσιακή αγορά θα ήταν ελκυστικότερη για τους ουκρανούς παραγωγούς εξαγωγείς, από πλευράς τιμών, σε σύγκριση με όλες τις άλλες αγορές εξαγωγών. Επομένως, είναι λογικά αναμενόμενο ένα σημαντικό μέρος του όγκου εξαγωγών σε τρίτες χώρες να κατευθυνθεί στην ενωσιακή αγορά αν καταργηθούν τα μέτρα. Η σχετική γειτνίαση της ενωσιακής αγοράς, σε σύγκριση με άλλες αγορές εξαγωγών, θα καταστήσει πιο ελκυστική την ενωσιακή αγορά και, ως εκ τούτου, θα οδηγήσει στην επανακατεύθυνση των εξαγωγών που πραγματοποιούν σήμερα οι ουκρανοί παραγωγοί από τρίτες χώρες προς την Ένωση. (80) Με δεδομένη την ασθενή θέση των ουκρανικών προϊόντων στην αγορά της Ένωσης, οι ουκρανοί εξαγωγείς θα πρέπει να επανακτήσουν το μερίδιο αγοράς που έχουν απωλέσει ή να διευρύνουν το πελατολόγιό τους, και αυτό ενδέχεται να το πράξουν προσφέροντας ΝΑ σε τιμές ντάμπινγκ, όπως διαπιστώθηκε κατά την ΠΕΕ. (81) Με βάση τα παραπάνω, ενδέχεται να επανακατευθυνθούν στην ενωσιακή αγορά σημαντικές ποσότητες ΝΑ που παράγεται στην Ουκρανία, σε τιμές ντάμπινγκ σημαντικά χαμηλότερες από αυτές του ενωσιακού κλάδου παραγωγής, εάν επιτραπεί η κατάργηση των μέτρων. 3. Αντίκτυπος των προβλεπόμενων όγκων εξαγωγών στον ενωσιακό κλάδο παραγωγής και επίδραση στις τιμές σε περίπτωση κατάργησης των μέτρων (82) Η έρευνα έδειξε ότι το ΝΑ είναι ένα βασικό προϊόν η τιμή του οποίου μπορεί να επηρεαστεί σημαντικά από την παρουσία εισαγωγών σε χαμηλές τιμές που μειώνουν τις τιμές του ενωσιακού κλάδου. Με άλλα λόγια, η αγορά της Ένωσης για το ΝΑ είναι μια σχετικά ευμετάβλητη αγορά. Οι ευνοϊκές συνθήκες της παγκόσμιας αγοράς για το ΝΑ που επικρατούσαν κατά την εξεταζόμενη περίοδο έπαιξαν σημαντικό ρόλο για τη διατήρηση των τιμών σε υψηλό επίπεδο και τα μέτρα αντιντάμπινγκ που εφαρμόζονταν περιόρισαν τη δυνατότητα στρέβλωσης των τιμών στην ενωσιακή αγορά. Στη διάρκεια αυτής της περιόδου, υπήρχε μια λεπτή ισορροπία μεταξύ της προσφοράς και της ζήτησης που κατέληξε σε υψηλότερες τιμές για όλα τα αζωτούχα λιπάσματα που αποτελούν βασικά αγαθά. Το ΝΑ είναι ένα βασικό αγαθό η τιμολόγηση του οποίου επηρεάζεται από πολλούς παράγοντες όπως οι τιμές φυσικού αερίου που έχουν σημαντικές συνέπειες στην προσφορά επειδή είναι το σημαντικότερο στοιχείο κόστους και οι καιρικές συνθήκες, οι σοδειές και τα επίπεδα αποθήκευσης των σιτηρών που καθορίζουν κατά πόσον η ζήτηση για λιπάσματα θα είναι αυξημένη ή μειωμένη. (83) Λαμβάνοντας ιδιαίτερα υπόψη την αγορά της Ένωσης, μπορεί να περιμένει κανείς ότι η ζήτηση για το ΝΑ θα αυξηθεί ελαφρώς σε σχέση με τα επίπεδα της ΠΕΕ. Δεδομένου ότι οι τιμές που εφαρμόζουν οι Ουκρανοί παραγωγοί-εξαγωγείς είναι πολύ χαμηλότερες από αυτές του ενωσιακού κλάδου παραγωγής, η ενδεχόμενη αύξηση του όγκου εισαγωγών από την Ουκρανία θα αναγκάσει τον ενωσιακό κλάδο παραγωγής είτε να μειώσει σημαντικά τις τιμές του, επομένως τα κέρδη του, είτε να απωλέσει σημαντικό μερίδιο της αγοράς, και επομένως προσόδους, είτε και τα δύο. Η επιτυχής διαδικασία αναδιάρθρωσης του ενωσιακού κλάδου παραγωγής θα μπορέσει ενδεχομένως εν μέρει μόνον να αντισταθμίσει αυτή την ενδεχόμενη συμπίεση των τιμών και θα τεθεί σε κίνδυνο όλη η διαδικασία ανάκαμψης. Συνεπώς, είναι ενδεχόμενη η πτώση της γενικής οικονομικής κατάστασης του ενωσιακού κλάδου παραγωγής από την κατάργηση των μέτρων. 4. Συμπέρασμα για την πιθανότητα επανάληψης της ζημίας (84) Τα ανωτέρω οδηγούν στο συμπέρασμα ότι, εάν επιτραπεί η λήξη των μέτρων, οι εξαγωγές από την υπό εξέταση χώρα πιθανότατα θα αυξηθούν σημαντικά, σε τιμές ντάμπινγκ και χαμηλότερες από εκείνες του ενωσιακού κλάδου παραγωγής. Αυτό, κατά πάσα πιθανότητα, θα είχε ως αποτέλεσμα την ενίσχυση της τάσης συμπίεσης των τιμών στην αγορά, με αναμενόμενο αρνητικό αντίκτυπο στην οικονομική κατάσταση του ενωσιακού κλάδου παραγωγής. Ειδικότερα, το γεγονός αυτό θα εμποδίσει την οικονομική ανάκαμψη που επιτεύχθηκε κατά την εξεταζόμενη περίοδο, με πιθανό αποτέλεσμα την επανάληψη της ζημίας. Ζ. ΣΥΜΦΕΡΟΝ ΤΗΣ ΕΝΩΣΗΣ 1. Εισαγωγή (85) Εξετάστηκε αν υπάρχουν επιτακτικοί λόγοι που μπορούν να οδηγήσουν στο συμπέρασμα ότι δεν είναι προς το συμφέρον της Ένωσης να ανανεωθούν τα ισχύοντα μέτρα αντιντάμπινγκ. Για το σκοπό αυτό και σύμφωνα με το άρθρο 21 του βασικού κανονισμού, εξετάστηκαν οι επιπτώσεις της ανανέωσης των μέτρων σε όλα τα μέρη που αφορά η παρούσα διαδικασία και οι συνέπειες που θα έχει η λήξη των μέτρων, βάσει των αποδεικτικών στοιχείων που υποβλήθηκαν. (86) Για να εκτιμηθούν οι επιπτώσεις της πιθανής διατήρησης των μέτρων, δόθηκε η δυνατότητα σε όλα τα ενδιαφερόμενα μέρη να γνωστοποιήσουν γραπτώς τις απόψεις τους δυνάμει του άρθρου 21 παράγραφος 2 του βασικού κανονισμού. (87) Πρέπει να υπενθυμιστεί ότι, στην αρχική έρευνα, είχε θεωρηθεί ότι η θέσπιση μέτρων ήταν προς το συμφέρον της Ένωσης. Επιπλέον, το γεγονός ότι η παρούσα έρευνα αποτελεί επανεξέταση, δηλαδή αναλύει μια κατάσταση στην οποία έχουν ήδη εφαρμοστεί μέτρα αντιντάμπινγκ, επιτρέπει την αξιολόγηση τυχόν αδικαιολόγητων αρνητικών επιπτώσεων που είχαν στα ενδιαφερόμενα μέρη τα ισχύοντα μέτρα αντιντάμπινγκ. 2. Συμφέρον του ενωσιακού κλάδου παραγωγής (88) Έχει αποδειχθεί ότι ο ενωσιακός κλάδος παραγωγής είναι δομικά βιώσιμος. Αυτό επιβεβαιώθηκε από τη θετική εξέλιξη της οικονομικής του κατάστασης που παρατηρήθηκε μετά την επιβολή των μέτρων αντιντάμπινγκ το 2001. Ειδικότερα, ο ενωσιακός κλάδος παραγωγής βελτίωσε την κατάσταση των κερδών του μεταξύ του 2005 και της ΠΕΕ και αναδιαρθρώθηκε με επιτυχία. (89) Αναμένεται ευλόγως ότι ο ενωσιακός κλάδος παραγωγής θα εξακολουθήσει να επωφελείται από τα μέτρα που έχουν επιβληθεί και ότι θα ανακάμψει περαιτέρω, διατηρώντας και σταθεροποιώντας την κερδοφορία του. Εάν δεν διατηρηθούν τα μέτρα, είναι πιθανόν να σημειωθούν αυξημένες εισαγωγές σε τιμές ντάμπινγκ από την υπό εξέταση χώρα, γεγονός που θα προκαλέσει ζημία στον ενωσιακό κλάδο παραγωγής εφόσον θα ασκηθεί καθοδική πίεση στις τιμές των πωλήσεων, ζημιώνοντας έτσι την επί του παρόντος θετική οικονομική του κατάσταση. 3. Συμφέρον των εισαγωγέων (90) Όπως αναφέρθηκε στην αιτιολογική σκέψη 14 παραπάνω, κανένας εισαγωγέας δεν δήλωσε την προθυμία του να συμπεριληφθεί στο δείγμα και να παρέχει τις βασικές πληροφορίες που απαιτούνται για το έντυπο δειγματοληψίας. Υπενθυμίζεται ότι σε προηγούμενες έρευνες διαπιστώθηκε ότι ο αντίκτυπος της επιβολής μέτρων δεν θα είναι σημαντικός διότι γενικά ο κανόνας είναι οι εισαγωγείς να μην εμπορεύονται μόνο ΝΑ αλλά και άλλα λιπάσματα σε μεγάλο βαθμό. Η άρση των μέτρων αντιντάμπινγκ σε άλλα λιπάσματα απλώς ενισχύει τα παραπάνω. Στο πλαίσιο αυτό, τα μέτρα αντιντάμπινγκ που εφαρμόζονταν σε εισαγωγές ουρίας καταγωγής Ρωσίας και Λευκορωσίας, Κροατίας, Λιβύης και Ουκρανίας καταργήθηκαν τον Αύγουστο του 2007 και τον Μάρτιο του 2008, αντίστοιχα (13). Ωστόσο, ελλείψει συνεργασίας των εισαγωγέων και, επομένως, αποδεικτικών στοιχείων που να επιτρέπουν να εκτιμηθούν οι όποιες σημαντικές αρνητικές συνέπειες, συμπεραίνεται ότι δεν υπάρχουν επιτακτικοί λόγοι κατά της διατήρησης των ισχυόντων μέτρων αντιντάμπινγκ. (91) Δεν υπάρχουν διαθέσιμες αξιόπιστες πληροφορίες που να δείχνουν ότι η διατήρηση των μέτρων θα έχει σημαντική αρνητική επίδραση σε εισαγωγείς ή εμπόρους. 4. Συμφέρον των χρηστών (92) Οι χρήστες ΝΑ στην Ένωση είναι γεωργοί. Η αρχική έρευνα κατέληξε στο συμπέρασμα ότι, λόγω της περιορισμένης χρήσης του ΝΑ στις δραστηριότητες των γεωργών, η ενδεχόμενη αύξηση του κόστους αυτού δεν θα είχε σημαντικό αρνητικό αντίκτυπο σε αυτούς. (93) Στο πλαίσιο της έρευνας αυτής δύο γεωργικές ενώσεις υπέβαλαν παρατηρήσεις υπέρ της λήξης των μέτρων. Ισχυρίστηκαν κυρίως ότι η μεταρρύθμιση της κοινής γεωργικής πολιτικής το 2003 περιόρισε τη χρήση του μηχανισμού παρέμβασης στην αγορά και διέρρηξε το δεσμό μεταξύ της υποστήριξης της Ένωσης και της παραγωγής. Επομένως, αυτή η διαδικασία ελευθέρωσης υποχρέωσε τους γεωργούς της Ένωσης να λειτουργούν σε συνθήκες της παγκόσμιας αγοράς. Μόνο η ελεύθερη επιλογή προμηθευτών ΝΑ θα μπορούσε να εμποδίσει τη σημαντική αύξηση των τιμών των γεωργικών προϊόντων. (94) Ωστόσο, η πιθανή συνέχιση των τρεχόντων μέτρων αντιντάμπινγκ δεν θα εμποδίσει τους χρήστες να επιλέξουν ελεύθερα τους προμηθευτές τους ΝΑ αλλά θα διατηρήσει ίσους όρους ανταγωνισμού στην αγορά της Ένωσης και θα ενισχυθεί ο αποτελεσματικός ανταγωνισμός. Επομένως, βάσει των παραπάνω, συμπεραίνεται ότι η συνέχιση των μέτρων αντιντάμπινγκ για την Ουκρανία δεν θα έχει σημαντικά αρνητικά αποτελέσματα για τους χρήστες του υπό εξέταση προϊόντος. 5. Συμπέρασμα σχετικά με το ενωσιακό συμφέρον (95) Βάσει των ανωτέρω, συμπεραίνεται ότι δεν υπάρχουν επιτακτικοί λόγοι κατά της διατήρησης των ισχυόντων μέτρων αντιντάμπινγκ. H. ΜΕΤΡΑ ΑΝΤΙΝΤΑΜΠΙΝΓΚ (96) Όλα τα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων προτείνεται να διατηρηθούν τα υφιστάμενα μέτρα. Τους δόθηκε επίσης προθεσμία να υποβάλουν τις παρατηρήσεις τους μετά την εν λόγω ενημέρωση. Οι παρατηρήσεις που υποβλήθηκαν ελήφθησαν δεόντως υπόψη όταν κρίθηκαν δικαιολογημένες. (97) Από τα ανωτέρω συνάγεται ότι, όπως προβλέπεται στο άρθρο 11 παράγραφος 2 του βασικού κανονισμού, τα μέτρα αντιντάμπινγκ που εφαρμόζονται στις εισαγωγές ΝΑ καταγωγής Ουκρανίας πρέπει να διατηρηθούν. Υπενθυμίζεται ότι αυτά τα μέτρα συνίστανται σε ειδικούς δασμούς. (98) Όπως αναφέρεται στην αιτιολογική σκέψη 28, οι τιμές εισαγωγής της Ουκρανίας για το φυσικό αέριο έχουν δείξει σύγκλιση με τις τιμές αερίου στην αγορά της Ένωσης το τελευταίο τρίμηνο της ΠΕΕ. Επομένως οι ενδεχόμενες αρνητικές επιπτώσεις του ντάμπινγκ μπορούν να επηρεαστούν από τον αντίκτυπο στις τιμές εξαγωγών της αύξησης του κόστους παραγωγής που προκαλεί η εξέλιξη των εγχώριων τιμών φυσικού αερίου αν η εξέλιξη αυτή αποδειχθεί ότι έχει διάρκεια. Επομένως κρίνεται σκόπιμο να περιοριστεί η διατήρηση των μέτρων στα δύο χρόνια. (99) Η δέσμευση που έγινε δεκτή με την απόφαση 2008/577/ΕΚ της Επιτροπής (14) παραμένει σε ισχύ, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 1. Επιβάλλεται οριστικός δασμός αντιντάμπινγκ στις εισαγωγές στερεών λιπασμάτων με περιεκτικότητα σε νιτρικό αμμώνιο που υπερβαίνει το 80 % κατά βάρος, τα οποία υπάγονται σήμερα στους κωδικούς ΣΟ 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 και ex 3105 90 91 και είναι καταγωγής Ουκρανίας. 2. Το ύψος του δασμού αντιντάμπινγκ είναι ένα σταθερό ποσό σε ευρώ ανά τόνο, όπως ορίζεται κατωτέρω: Περιγραφή προϊόντος Κωδικός ΣΟ Κωδικός TARIC Ποσόν δασμού (ευρώ ανά τόνο) Νιτρικό αμμώνιο πλην αυτού σε υδατικά διαλύματα 3102 30 90 - 33,25 Μείγματα νικτρικού αμμωνίου και ανθρακικού ασβεστίου ή άλλες ανόργανες ύλες χωρίς λιπαντικές ιδιότητες, περιεκτικότητας σε άζωτο που υπερβαίνει το 28 % κατά βάρος 3102 40 90 - 33,25 Διπλά άλατα και μείγματα θειικού αμμωνίου και νιτρικού αμμωνίου - Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος 3102 29 00 10 33,25 Διπλά άλατα και μείγματα νιτρικού ασβεστίου και νιτρικού αμμωνίου - Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος 3102 60 00 10 33,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος 3102 90 00 10 33,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, χωρίς περιεκτικότητα σε φώσφορο ή/και κάλιο 3105 10 00 10 33,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος 3105 10 00 20 32,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 3 % ή μεγαλύτερη κατά βάρος αλλά μικρότερη από 6 % κατά βάρος 3105 10 00 30 31,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 6 % ή μεγαλύτερη κατά βάρος αλλά μικρότερη από 9 % κατά βάρος 3105 10 00 40 30,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 ή/και περιεκτικότητα σε κάλιο που εκφράζεται ως K2O 9 % ή μεγαλύτερη κατά βάρος αλλά δεν υπερβαίνει το 12 % κατά βάρος 3105 10 00 50 29,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 και περιεκτικότητα σε κάλιο που εκφράζεται ως K2O μικρότερη από 3 % κατά βάρος 3105 20 10 30 32,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 και περιεκτικότητα σε κάλιο που εκφράζεται ως K2O 3 % ή μεγαλύτερη κατά βάρος αλλά μικρότερη από 6 % κατά βάρος 3105 20 10 40 31,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 και περιεκτικότητα σε κάλιο που εκφράζεται ως K2O 6 % ή μεγαλύτερη κατά βάρος αλλά μικρότερη από 9 % κατά βάρος 3105 20 10 50 30,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 και περιεκτικότητα σε κάλιο που εκφράζεται ως K2O 9 % ή μεγαλύτερη κατά βάρος αλλά δεν υπερβαίνει το 12 % κατά βάρος 3105 20 10 60 29,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος 3105 51 00 10 32,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 3 % ή μεγαλύτερη κατά βάρος και μικρότερη από 6 % κατά βάρος 3105 51 00 20 31,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 6 % ή μεγαλύτερη κατά βάρος και μικρότερη από 9 % κατά βάρος 3105 51 00 30 30,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 9 % ή μεγαλύτερη κατά βάρος και μικρότερη από 10,40 % κατά βάρος 3105 51 00 40 29,79 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 μικρότερη από 3 % κατά βάρος 3105 59 00 10 32,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 3 % ή μεγαλύτερη κατά βάρος και μικρότερη από 6 % κατά βάρος 3105 59 00 20 31,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 6 % ή μεγαλύτερη κατά βάρος και μικρότερη από 9 % κατά βάρος 3105 59 00 30 30,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε φώσφορο που εκφράζεται ως P2O5 9 % ή μεγαλύτερη κατά βάρος και μικρότερη από 10,40 % κατά βάρος 3105 59 00 40 29,79 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O μικρότερη από 3 % κατά βάρος 3105 90 91 30 32,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O 3 % ή μεγαλύτερη κατά βάρος και μικρότερη από 6 % κατά βάρος 3105 90 91 40 31,25 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O 6 % ή μεγαλύτερη κατά βάρος και μικρότερη από 9 % κατά βάρος 3105 90 91 50 30,26 Στερεά λιπάσματα με περιεκτικότητα σε νιτρικό αμμώνιο που υπερβαίνει το 80 % κατά βάρος, και περιεκτικότητα σε κάλιο που εκφράζεται ως K2O 9 % ή μεγαλύτερη κατά βάρος και μικρότερη από 12 % κατά βάρος 3105 90 91 60 29,26 3. Σε περιπτώσεις κατά τις οποίες τα εμπορεύματα έχουν υποστεί ζημίες πριν από τη θέση τους σε ελεύθερη κυκλοφορία και, επομένως, όταν η καταβληθείσα ή καταβλητέα τιμή υπολογίζεται αναλογικά για τον καθορισμό της τελωνειακής αξίας σύμφωνα με το άρθρο 145 του κανονισμού (ΕΟΚ) αριθ. 2454/93 της Επιτροπής (15), το ποσό του δασμού αντιντάμπινγκ, υπολογιζόμενο με βάση τα ανωτέρω ποσά, μειώνεται κατά ένα ποσοστό που αντιστοιχεί στην αναλογική κατανομή της πράγματι καταβληθείσας ή καταβλητέας τιμής. 4. Εάν δεν υπάρχει διαφορετική διάταξη, εφαρμόζονται οι ισχύουσες διατάξεις για τους τελωνειακούς δασμούς. Άρθρο 2 1. Με την επιφύλαξη του άρθρου 1, ο οριστικός δασμός αντιντάμπινγκ δεν ισχύει έναντι των εισαγωγών που τίθενται σε ελεύθερη κυκλοφορία σύμφωνα με τις επόμενες παραγράφους του παρόντος άρθρου. 2. Οι εισαγωγές στερεών λιπασμάτων με περιεκτικότητα νιτρικού αμμωνίου άνω των 80 % κατά βάρος, καταγωγής Ουκρανίας, που εμπίπτουν στους κωδικούς ΣΟ 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 και ex 3105 90 91 που τίθενται σε ελεύθερη κυκλοφορία, τα οποία τιμολογούνται από τον παραγωγό-εξαγωγέα από τον οποίο έγινε δεκτή μια ανάληψη υποχρέωσης από την Επιτροπή και του οποίου το όνομα περιλαμβάνεται στην απόφαση 2008/577/ΕΚ της Επιτροπής, όπως τροποποιείται κατά καιρούς, εξαιρούνται από το δασμό αντιντάμπινγκ που επιβάλλεται διά του άρθρου 1, εφόσον: - έχουν κατασκευασθεί, αποσταλεί και τιμολογηθεί απευθείας από τον παραγωγό-εξαγωγέά προς τον πρώτο ανεξάρτητο πελάτη στην Ένωση, και - οι εισαγωγές αυτές συνοδεύονται από τιμολόγιο, το οποίο είναι ένα εμπορικό τιμολόγιο που περιλαμβάνει τουλάχιστον τα στοιχεία και τη διασάφιση που προβλέπονται στο παράρτημα του παρόντος κανονισμού, και - τα αγαθά που διασαφίζονται και προσκομίζονται στο τελωνείο αντιστοιχούν ακριβώς στην περιγραφή επί του τιμολογίου. 3. Μια τελωνειακή οφειλή γεννάται τη στιγμή αποδοχής της διασάφισης για θέση σε ελεύθερη κυκλοφορία: - όταν έχει αποδειχθεί, για τις εισαγωγές της παραγράφου 2, ότι δεν έχει πληρωθεί ένας ή περισσότεροι όροι που προβλέπει η παράγραφος εκείνη, ή - όταν η Επιτροπή αποσύρει την αποδοχή της ανάληψης υποχρέωσης σύμφωνα με το άρθρο 8 παράγραφος9 του βασικού κανονισμού με ένα κανονισμό ή απόφαση που αναφέρεται σε συγκεκριμένες δοσοληψίες και κηρύσσει τα σχετικά τιμολόγια άκυρα. Άρθρο 3 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ισχύει για περίοδο δύο ετών. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Λουξεμβούργο, 14 Ιουνίου 2010.

Εμπορικές πράξεις

Εμπορική νομοθεσία


ΚΑΝΟΝΙΣΜΌΣ (ΕΕ) αριθ. 113/2011 ΤΗΣ ΕΠΙΤΡΟΠΉΣ της 7ης Φεβρουαρίου 2011 σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α), Εκτιμώντας τα ακόλουθα: (1) Για να εξασφαλιστεί η ενιαία εφαρμογή της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού. (2) Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές. (3) Κατ’εφαρμογή αυτών των γενικών κανόνων τα εμπορεύματα που περιγράφονται στη στήλη 1 του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη 2, για τους λόγους που αναφέρονται στη στήλη 3 του εν λόγω πίνακα. (4) Είναι σκόπιμο να προβλεφθεί ότι, βάσει του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου της 12ης Οκτωβρίου 1992 περί του κοινοτικού τελωνειακού κώδικα (2), ο κάτοχος μπορεί να εξακολουθήσει να επικαλείται, για περίοδο τριών μηνών, τη δεσμευτική δασμολογική πληροφορία που έχει εκδοθεί από τις τελωνειακές αρχές των κρατών μελών όσον αφορά τη δασμολογική κατάταξη εμπορευμάτων στη συνδυασμένη ονοματολογία η οποία όμως δεν συμμορφούται με τον παρόντα κανονισμό. (5) Τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Τελωνειακού Κώδικα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα εμπορεύματα που περιγράφονται στη στήλη 1 του πίνακα που παρατίθεται στο παράρτημα κατατάσσονται στη συνδυασμένη ονοματολογία στους κωδικούς ΣΟ που αναφέρονται στη στήλη 2 του εν λόγω πίνακα. Άρθρο 2 Η δεσμευτική δασμολογική πληροφορία, που εκδίδουν οι τελωνειακές αρχές των κρατών μελών και που δεν είναι σύμφωνη με τον παρόντα κανονισμό, μπορεί να συνεχίσει να χρησιμοποιείται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92. Άρθρο 3 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 7 Φεβρουαρίου 2011.

Πολιτική για την υγεία


ΑΠΌΦΑΣΗ ΤΗΣ ΕΠΙΤΡΟΠΉΣ της 2ας Μαρτίου 2010 με την οποία αναγνωρίζεται καταρχήν η πληρότητα του φακέλου που υποβλήθηκε για λεπτομερή εξέταση με σκοπό την ενδεχόμενη καταχώριση του στελέχους T34 Trichoderma asperellum και isopyrazam στο παράρτημα I της οδηγίας 91/414/ΕΟΚ του Συμβουλίου [κοινοποιηθείσα υπό τον αριθμό Ε(2010) 1099] (Κείμενο που παρουσιάζει ενδιαφέρον για τον ΕΟΧ) (2010/132/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκής Ένωσης, την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 3, Εκτιμώντας τα ακόλουθα: (1) Η οδηγία 91/414/ΕΟΚ προβλέπει την κατάρτιση κοινοτικού καταλόγου δραστικών ουσιών οι οποίες επιτρέπεται να ενσωματώνονται σε φυτοπροστατευτικά προϊόντα. (2) Η εταιρεία Biocontrol Technologies S.L. υπέβαλε στις αρχές του Ηνωμένου Βασιλείου, στις 22 Απριλίου 2009, φάκελο για τη δραστική ουσία Trichoderma asperellum (στέλεχος T34), συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ. Η εταιρεία Syngenta Crop Protection AG υπέβαλε στις αρχές του Ηνωμένου Βασιλείου, στις 25 Νοεμβρίου 2008, φάκελο για την ουσία isopyrazam, συνοδευόμενο από αίτηση να καταχωριστεί η εν λόγω ουσία στο παράρτημα Ι της οδηγίας 91/414/ΕΟΚ. (3) Οι αρχές του Ηνωμένου Βασιλείου δήλωσαν στην Επιτροπή ότι, ύστερα από μια αρχική εξέταση, φαίνεται ότι ο φάκελος για την εν λόγω δραστική ουσία ικανοποιεί τις απαιτήσεις για στοιχεία και πληροφορίες που ορίζονται στο παράρτημα II της οδηγίας 91/414/ΕΟΚ. Οι φάκελοι που υποβλήθηκαν φαίνεται ότι ικανοποιούν επίσης τις απαιτήσεις για στοιχεία και πληροφορίες που ορίζονται στο παράρτημα ΙΙΙ της οδηγίας 91/414/ΕΟΚ όσον αφορά ένα φυτοπροστατευτικό προϊόν που περιέχει την εν λόγω δραστική ουσία. Σύμφωνα με το άρθρο 6 παράγραφος 2 της οδηγίας 91/414/ΕΟΚ, οι φάκελοι διαβιβάστηκαν στη συνέχεια από τους αιτούντες στην Επιτροπή και στα άλλα κράτη μέλη και παραπέμφθηκαν στη μόνιμη επιτροπή για την τροφική αλυσίδα και την υγεία των ζώων. (4) Με την παρούσα απόφαση επιβεβαιώνεται επίσημα σε επίπεδο Ευρωπαϊκής Ένωσης ότι οι φάκελοι θεωρείται ότι ικανοποιούν καταρχήν τις απαιτήσεις για στοιχεία και πληροφορίες που προβλέπονται στο παράρτημα ΙΙ και, για ένα τουλάχιστον φυτοπροστατευτικό προϊόν που περιέχει μία από τις εν λόγω δραστικές ουσίες, τις απαιτήσεις του παραρτήματος III της οδηγίας 91/414/ΕΟΚ. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι φάκελοι σχετικά με τις αναγραφόμενες στο παράρτημα της παρούσας απόφασης δραστικές ουσίες, οι οποίοι υποβλήθηκαν στην Επιτροπή και στα κράτη μέλη με σκοπό να καταχωριστούν οι οικείες δραστικές ουσίες στο παράρτημα Ι της οδηγίας 91/414/ΕΟΚ, ικανοποιούν, καταρχήν, τις απαιτήσεις ως προς τα στοιχεία και τις πληροφορίες που παρατίθενται στο παράρτημα II της ίδιας οδηγίας. Οι φάκελοι ικανοποιούν επίσης τις απαιτήσεις για τα στοιχεία και τις πληροφορίες που παρατίθενται στο παράρτημα ΙΙΙ της εν λόγω οδηγίας όσον αφορά ένα φυτοπροστατευτικό προϊόν που περιέχει τη δραστική ουσία, λαμβάνοντας υπόψη τις προτεινόμενες χρήσεις. Άρθρο 2 Το κράτος μέλος-εισηγητής εξακολουθεί να εξετάζει λεπτομερώς τους φακέλους που αναφέρονται στο άρθρο 1 και υποβάλλει έκθεση στην Επιτροπή σχετικά με τα συμπεράσματα της εξέτασής του, συνοδευόμενη από τυχόν συστάσεις σχετικά με την καταχώριση ή τη μη καταχώριση στο παράρτημα Ι της οδηγίας 91/414/ΕΟΚ των δραστικών ουσιών που αναφέρονται στο άρθρο 1 και τυχόν όρους σχετικά με την καταχώριση το συντομότερο δυνατόν και το αργότερο εντός ενός έτους από την ημερομηνία δημοσίευσης της παρούσας απόφασης στην Επίσημη Εφημερίδα της Ευρωπαϊκής Ένωσης. Άρθρο 3 H παρούσα απόφαση απευθύνεται στα κράτη μέλη. Βρυξέλλες, 2 Μαρτίου 2010.

Χημική βιομηχανία


ΚΑΝΟΝΙΣΜΌΣ (ΕΕ) αριθ. 234/2010 ΤΗΣ ΕΠΙΤΡΟΠΉΣ της 19ης Μαρτίου 2010 περί θεσπίσεως ορισμένων λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τη χορήγηση επιστροφών κατά την εξαγωγή καθώς και τα μέτρα τα οποία πρέπει να λαμβάνονται σε περίπτωση διαταραχής της αγοράς στον τομέα των σιτηρών (κωδικοποιημένη έκδοση) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη: τη συνθήκη για τη λειτουργία της Ευρωπαϊκή Ένωσης, τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως τα άρθρα 170 και 187 σε συνδυασμό με το άρθρο 4, Εκτιμώντας τα ακόλουθα: (1) Ο κανονισμός (ΕΚ) αριθ. 1501/95 της Επιτροπής, της 29ης Ιουνίου 1995, περί θεσπίσεως ορισμένων λεπτομερών κανόνων εφαρμογής του κανονισμού (ΕΟΚ) αριθ. 1766/1992 του Συμβουλίου όσον αφορά τη χορήγηση επιστροφών κατά την εξαγωγή καθώς και τα μέτρα τα οποία πρέπει να λαμβάνονται σε περίπτωση διαταραχής της αγοράς στον τομέα των σιτηρών (2), έχει τροποποιηθεί επανειλημμένα και ουσιωδώς (3). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση του εν λόγω κανονισμού. (2) Για ορισμένα προϊόντα που υπάγονται στην κοινή οργάνωση των αγορών στον γεωργικό τομέα, οι επιστροφές κατά την εξαγωγή, τα διορθωτικά στοιχεία καθώς επίσης και οι φόροι κατά την εξαγωγή πρέπει να καθορίζονται, ως ειδικό μέτρο σε περίπτωση διαταραχής της αγοράς, σύμφωνα με ορισμένα κριτήρια που θεσπίζονται για να καθίσταται δυνατή η κάλυψη της διαφοράς μεταξύ των τιμών των προϊόντων στην Ένωση και στην παγκόσμια αγορά. (3) Δεδομένης της ανισότητας των τιμών με τις οποίες προσφέρονται τα σιτηρά από τις διάφορες εξαγωγούς χώρες στην παγκόσμια αγορά, πρέπει να ληφθούν ιδίως υπόψη οι διάφορες δαπάνες για την αποστολή τους, και να καθοριστεί η επιστροφή συνεκτιμώντας τη διαφορά μεταξύ των αντιπροσωπευτικών τιμών εντός της Ένωσης και των ευνοϊκότερων τιμών στην παγκόσμια αγορά. (4) Για να καταστούν δυνατές οι εξαγωγές αλεύρων, πλιγουριών, σιμιγδαλιών και βύνης, τα στοιχεία που πρέπει να ληφθούν υπόψη για τον καθορισμό της επιστροφής είναι, αφενός, οι τιμές των βασικών σιτηρών και οι ποσότητες που είναι αναγκαίες για την παρασκευή των εν λόγω προϊόντων καθώς και την αξία των υποπροϊόντων και, αφετέρου, οι δυνατότητες και οι προϋποθέσεις πώλησης των προϊόντων στην παγκόσμια αγορά. (5) Η λειτουργία των διορθωτικών στοιχείων που προβλέπονται στο άρθρο 164 παράγραφος 4 του κανονισμού (ΕΚ) αριθ. 1234/2007 απαιτεί να καθίσταται δυνατή η διαφοροποίησή τους ανάλογα με τον προορισμό των προϊόντων που πρόκειται να εξαχθούν. (6) Για την ορθή διαχείριση των κεφαλαίων της Ένωσης και προκειμένου να ληφθούν υπόψη οι δυνατότητες εξαγωγής των προϊόντων, πρέπει να προβλεφθεί ότι ο καθορισμός της επιστροφής καθώς και των φόρων κατά την εξαγωγή για τα προϊόντα που αναφέρονται στο παράρτημα Ι τμήμα Ι στοιχεία α), β) και γ) του κανονισμού (ΕΚ) αριθ. 1234/2007 μπορεί να πραγματοποιηθεί μέσω διαδικασίας διαγωνισμού για δεδομένη ποσότητα. (7) Για να εξασφαλιστεί ίση μεταχείριση σε όλους τους ενδιαφερόμενους στην Ένωση, οι διενεργούμενοι διαγωνισμοί πρέπει να ανταποκρίνονται σε ενιαίες αρχές. Για το σκοπό αυτό, η δημοσίευση στην Επίσημη Εφημερίδα της Ευρωπαϊκής Ένωσης της απόφασης για το άνοιγμα του διαγωνισμού πρέπει να συνοδεύεται με την προκήρυξη του διαγωνισμού. (8) Είναι απαραίτητο οι προσφορές να περιέχουν τα αναγκαία στοιχεία για την εκτίμησή τους και να συνοδεύονται από ορισμένες τυπικές υποχρεώσεις. (9) Ενδείκνυται ο καθορισμός της μέγιστης επιστροφής ή του ελάχιστου φόρου κατά την εξαγωγή. Με τη μέθοδο αυτή, διασφαλίζεται η κατανομή όλων των ποσοτήτων τις οποίες αφορά ο καθορισμός αυτός. (10) Ενδέχεται να υπάρχουν καταστάσεις της αγοράς στις οποίες οι οικονομικές πτυχές των εξεταζόμενων εξαγωγών συνεπάγονται τη διακοπή του διαγωνισμού αντί του καθορισμού μιας επιστροφής ή ενός φόρου κατά την εξαγωγή. (11) Με την εγγύηση του διαγωνισμού, πρέπει να εξασφαλίζεται ότι οι εξαγόμενες ποσότητες συνοδεύονται από το πιστοποιητικό που εκδίδεται στα πλαίσια του διαγωνισμού. Η υποχρέωση αυτή εκπληρώνεται μόνον εάν εξακολουθεί να ισχύει η υποβληθείσα προσφορά. Συνεπάγεται την απώλεια της εγγύησης αυτής σε περίπτωση αποσύρσεως της προσφοράς. (12) Είναι σκόπιμο να προβλεφθούν λεπτομερείς κανόνες σύμφωνα με τους οποίους ανακοινώνονται τα αποτελέσματα του διαγωνισμού στους υποβάλλοντες προσφορά καθώς και οι κανόνες που αφορούν την έκδοση του πιστοποιητικού που απαιτείται για την εξαγωγή των ποσοτήτων που κατακυρώνονται. (13) Για τον καθορισμό της επιστροφής κατά την εξαγωγή των προϊόντων που αναφέρονται στο παράρτημα Ι τμήμα Ι στοιχεία α), β) και γ) του κανονισμού (ΕΚ) αριθ. 1234/2007 και προς αποφυγή εφαρμογής μέσων ελέγχου προς διαπίστωση ελαφρών διακυμάνσεων ως προς τις χρησιμοποιηθείσες ποσότητες βασικής ύλης χωρίς αξιοσημείωτη επίπτωση στην ποιότητα του προϊόντος, πρέπει να θεσπιστεί κατ' αποκοπή μέθοδος αξιολόγησης. Μεταξύ των τεχνικών μέσων που επιτρέπουν τον υπολογισμό της ποσότητας των βασικών σιτηρών, η ανάλυση της περιεκτικότητας σε στάχτες των προϊόντων που παρασκευάσθηκαν αποδείχθηκε ως η πλέον αποτελεσματική. Η ανάλυση αυτή πρέπει να πραγματοποιείται σε όλη την Ένωση με την ίδια μέθοδο. (14) Η χορήγηση επιστροφής κατά την εξαγωγή για τα σιτηρά που εισάγονται από τρίτες χώρες και επανεξάγονται προς τρίτες χώρες δεν δικαιολογείται. Επομένως, η χορήγηση της επιστροφής πρέπει να περιορίζεται στα προϊόντα της Ένωσης. (15) Ο κανονισμός (ΕΚ) αριθ. 612/2009 της Επιτροπής, της 7ης Ιουλίου 2009, για τις κοινές λεπτομέρειες εφαρμογής του καθεστώτος των πιστοποιητικών εξαγωγής για τα γεωργικά προϊόντα (4), ορίζει ότι, σε περίπτωση διαφοροποίησης των ποσοστών της επιστροφής ανάλογα με τον προορισμό, η καταβολή της επιστροφής εξαρτάται ιδίως από την προσκόμιση της απόδειξης ότι το προϊόν εισήχθη ως είχε στην τρίτη χώρα ή σε μία από τις τρίτες χώρες για τις οποίες προβλέπεται η επιστροφή. Στον τομέα των σιτηρών, το μόνο ποσοστό επιστροφής κατώτερο εκείνου που ισχύει για τις εξαγωγές προς όλες τις τρίτες χώρες έχει καθοριστεί για τα προϊόντα με προορισμό την Ελβετία και το Λιχτενστάιν. Προκειμένου να μην παρακωλύεται το μεγαλύτερο μέρος των εξαγωγών της Ένωσης με την απαίτηση παροχής αποδείξεως για την άφιξη του προϊόντος στον προορισμό του, πρέπει να διασφαλιστεί με άλλα μέσα ότι τα προϊόντα για τα οποία χορηγήθηκε επιστροφή με το ποσοστό που ισχύει για «όλες τις τρίτες χώρες» δεν εξάγονται στις προαναφερόμενες χώρες. Γι' αυτό το σκοπό, πρέπει να εγκαταλειφθεί η ιδέα της προσκόμισης απόδειξης αφίξεως σε όλες τις περιπτώσεις κατά τις οποίες η εξαγωγή πραγματοποιείται δια θαλάσσης. Πρέπει να θεωρηθεί ότι επαρκεί για την ίδια εγγύηση ένα πιστοποιητικό, που συντάσσεται από τις αρμόδιες αρχές των κρατών μελών και παρέχει την απόδειξη του γεγονότος ότι τα προϊόντα εγκατέλειψαν τελωνειακό έδαφος της Ένωσης φορτωμένα σε πλοίο κατάλληλο για θαλάσσια ναυσιπλοΐα. (16) Σύμφωνα με το άρθρο 162 του κανονισμού (ΕΚ) αριθ. 1234/2007, τα προϊόντα που απαριθμούνται στο εν λόγω άρθρο, τα οποία εξάγονται με ή χωρίς περαιτέρω μεταποίηση μπορεί να είναι επιλέξιμα για τη χορήγηση επιστροφών αν πληρούν τις ειδικές προϋποθέσεις που προβλέπονται στο άρθρο 167 του εν λόγω κανονισμού. Επίσης, το άρθρο 167 παράγραφος 7 του κανονισμού (ΕΚ) αριθ. 1234/2007 παρέχει στην Επιτροπή τη δυνατότητα να θεσπίζει και άλλες προϋποθέσεις για τη χορήγηση επιστροφών κατά την εξαγωγή ενός ή περισσοτέρων προϊόντων. Οι εν λόγω προϋποθέσεις καθορίστηκαν στους κανονισμούς του Συμβουλίου για την κοινή οργάνωση της αγοράς στους τομείς που απαριθμούνται στο άρθρο 162 παράγραφος 1 του κανονισμού (ΕΚ) αριθ. 1234/2007. Δεδομένου ότι οι κανονισμοί αυτοί καταργήθηκαν, πρέπει να θεσπιστούν οριζόντιες διατάξεις. (17) Οριζόντιες διατάξεις υπάρχουν ήδη στον κανονισμό (ΕΚ) αριθ. 612/2009. Είναι συνεπώς σκόπιμο να τροποποιηθεί ο κανονισμός αυτός ώστε να καθοριστούν οι προϋποθέσεις που αναφέρονται στο άρθρο 167 παράγραφος 7 του κανονισμού (ΕΚ) αριθ. 1234/2007 και να καταργηθούν οι προϋποθέσεις αυτές στον παρόντα κανονισμό. (18) Το άρθρο 187 του κανονισμού (ΕΚ) αριθ. 1234/2007 προβλέπει ότι μπορούν να ληφθούν τα αναγκαία μέτρα όταν οι τιμές στην παγκόσμια αγορά για ένα ή περισσότερα από τα προϊόντα που περιλαμβάνονται στο παράρτημα Ι τμήμα Ι του εν λόγω κανονισμού φθάσουν σε επίπεδα που διαταράσσουν ή απειλούν να διαταράξουν τον εφοδιασμό της αγοράς της Ένωσης και εφόσον η κατάσταση αυτή ενδέχεται να συνεχιστεί ή να επιδεινωθεί. Γι' αυτό το λόγο, πρέπει να εξασφαλιστεί επαρκής προσφορά σιτηρών. Για το σκοπό αυτό, ενδείκνυται να πραγματοποιείται είσπραξη των φόρων κατά την εξαγωγή και ολική ή μερική αναστολή της έκδοσης πιστοποιητικών εξαγωγής. (19) Η μη εμπορική φύση των ενεργειών εθνικής επισιτιστικής βοήθειας και επισιτιστικής βοήθειας της Ένωσης που προβλέπονται στο πλαίσιο διεθνών συμβάσεων ή άλλων συμπληρωματικών προγραμμάτων καθώς και άλλων ενεργειών δωρεάν διανομής της Ένωσης, οδηγεί στον αποκλεισμό των εξαγωγών που πραγματοποιούνται στο πλαίσιο αυτό από το πεδίο εφαρμογής των φορολογικών επιβαρύνσεων κατά την εξαγωγή που ισχύουν στις εμπορικές εξαγωγές σε περίπτωση διαταραχής στον τομέα των σιτηρών. (20) Δεδομένου ότι μία κατάσταση όπως αυτή που αναφέρεται στο άρθρο 187 του κανονισμού (ΕΚ) αριθ. 1234/2007 μπορεί να παρουσιαστεί σε σχετικά σύντομα χρονικά διαστήματα, είναι απαραίτητο η Επιτροπή να έχει τη δυνατότητα να αναστείλει, οποτεδήποτε, την έκδοση των πιστοποιητικών εξαγωγής. (21) Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για τα προϊόντα που αναφέρονται στο παράρτημα Ι τμήμα Ι στοιχεία α), β) και γ) του κανονισμού (ΕΚ) αριθ. 1234/2007 οι επιστροφές κατά την εξαγωγή, οι φόροι κατά την εξαγωγή που αναφέρονται στο άρθρο 15 στοιχείο α) του παρόντος κανονισμού και τα διορθωτικά στοιχεία που αναφέρονται στο άρθρο 164 παράγραφος 4 του κανονισμού (ΕΚ) αριθ. 1234/2007 καθορίζονται λαμβάνοντας, ιδίως, υπόψη τα ακόλουθα στοιχεία: α) τις τιμές που ισχύουν στις αντιπροσωπευτικές αγορές της Ένωσης καθώς και την εξέλιξή τους και τις τιμές που διαπιστώνονται στις αγορές των τρίτων χωρών· β) ότι τα έξοδα εμπορίας και τα χαμηλότερα έξοδα μεταφοράς από τις αντιπροσωπευτικές αγορές της Ένωσης μέχρι τους λιμένες ή άλλους τόπους εξαγωγής, καθώς και τα έξοδα διακίνησης στην παγκόσμια αγορά· γ) για τα μεταποιημένα προϊόντα, την ποσότητα των σιτηρών που απαιτούνται για την παρασκευή τους· δ) τις δυνατότητες και τους όρους πώλησης των εν λόγω προϊόντων στην παγκόσμια αγορά· ε) την ανάγκη να αποφευχθούν διαταραχές στην αγορά της Ένωσης· στ) την οικονομική πτυχή των προβλεπόμενων εξαγωγών· ζ) τα ποσοτικά όρια καθώς και τα όρια του προϋπολογισμού που απορρέουν από τις συμφωνίες που συνήφθησαν σύμφωνα με το άρθρο 218 της Συνθήκης. Άρθρο 2 Οι διατάξεις του άρθρου 166 πρώτο εδάφιο του κανονισμού (ΕΚ) αριθ. 1234/2007 εφαρμόζονται σε καθένα από τα προϊόντα που αναφέρονται στο παράρτημα Ι τμήμα Ι στοιχεία γ) και δ), του εν λόγω κανονισμού, καθώς και στα προϊόντα που αναφέρονται στο παράρτημα Ι τμήμα Ι του εν λόγω κανονισμού τα οποία εξάγονται με τη μορφή εμπορευμάτων που περιλαμβάνονται στο παράρτημα ΧΧ τμήμα Ι του εν λόγω κανονισμού. Οι διατάξεις του άρθρου 164 παράγραφος 4 του κανονισμού (ΕΚ) αριθ. 1234/2007 εφαρμόζονται στον τομέα των σιτηρών καθώς και στα προϊόντα τα οποία εξάγονται με τη μορφή εμπορευμάτων που αναφέρονται στο παράρτημα ΧΧ του εν λόγω κανονισμού. Άρθρο 3 Τα διορθωτικά στοιχεία είναι δυνατόν να διαφοροποιούνται ανάλογα με τον προορισμό. Άρθρο 4 1. Οι επιστροφές κατά την εξαγωγή για τα προϊόντα που αναφέρονται στο παράρτημα Ι τμήμα Ι στοιχεία α), β) και γ) του κανονισμού (ΕΚ) αριθ. 1234/2007, καθώς και οι φόροι κατά την εξαγωγή που προβλέπονται στο άρθρο 15 στοιχείο α) του παρόντος κανονισμού, μπορούν να καθορίζονται μέσω διαγωνισμού. Οι όροι του διαγωνισμού πρέπει να εγγυώνται την ισότητα πρόσβασης για κάθε πρόσωπο εγκατεστημένο στην Ένωση. Ο διαγωνισμός αφορά το ποσό της επιστροφής κατά την εξαγωγή ή του φόρου κατά την εξαγωγή. 2. Το άνοιγμα ενός διαγωνισμού αποφασίζεται σύμφωνα με τη διαδικασία που αναφέρεται στο άρθρο 195 του κανονισμού (ΕΚ) αριθ. 1234/2007. 3. Το άνοιγμα ενός διαγωνισμού συνοδεύεται από τη δημοσίευση προκήρυξης διαγωνισμού, η οποία συντάσσεται από την Επιτροπή και στην οποία αναφέρονται, ιδίως, οι διάφορες ημερομηνίες για την υποβολή των προσφορών καθώς και οι αρμόδιες υπηρεσίες των κρατών μελών στις οποίες πρέπει να απευθύνονται οι εν λόγω προσφορές. 4. Η απόφαση που αφορά το άνοιγμα διαγωνισμού καθώς και η προκήρυξη του διαγωνισμού δημοσιεύονται στην Επίσημη Εφημερίδα της Ευρωπαϊκής Ένωσης. Μετά τη δημοσίευση της προκήρυξης του διαγωνισμού και της πρώτης ημερομηνίας που καθορίζεται για την υποβολή των προσφορών, πρέπει να μεσολαβεί προθεσμία τουλάχιστον πέντε ημερών. Άρθρο 5 1. Οι ενδιαφερόμενοι συμμετέχουν στο διαγωνισμό, είτε καταθέτοντας τη γραπτή προσφορά στην αρμόδια υπηρεσία του κράτους μέλους, είτε υποβάλλοντας την προσφορά στην εν λόγω υπηρεσία με οποιοδήποτε γραπτό μέσο τηλεπικοινωνίας. 2. Στην προσφορά αναφέρονται: α) τα στοιχεία αναφοράς του διαγωνισμού· β) το όνομα και η διεύθυνση του υποβάλλοντος την προσφορά· γ) η φύση και η ποσότητα του προς εξαγωγή προϊόντος· δ) το ποσό ανά τόνο επιστροφής κατά την εξαγωγή ή, κατά περίπτωση, το ποσό ανά τόνο του φόρου κατά την εξαγωγή, εκφραζόμενο σε ευρώ. 3. Η προσφορά ισχύει μόνον εφόσον: α) πριν τη λήξη της προθεσμίας που προβλέπεται για την υποβολή των προσφορών, έχει προσκομισθεί η απόδειξη ότι ο υποβάλλων την προσφορά έχει συστήσει την εγγύηση του διαγωνισμού· β) συνοδεύεται από γραπτή ανάληψη υποχρέωσης όσον αφορά την υποβολή για τις χορηγούμενες ποσότητες, εντός δύο ημερών μετά την παραλαβή της κοινοποίησης της χορήγησης που προβλέπεται στο άρθρο 7 παράγραφος 3 του παρόντος κανονισμού, μιας αίτησης για τη χορήγηση πιστοποιητικού εξαγωγής ή, ενδεχομένως, μιας αίτησης για τη χορήγηση πιστοποιητικού εξαγωγής με προκαθορισμό ενός φόρου κατά την εξαγωγή ίσου προς το ποσό της υποβληθείσας προσφοράς· γ) δεν περιλαμβάνει άλλους όρους από αυτούς που προβλέπονται στην προκήρυξη του διαγωνισμού. 4. Μια υποβληθείσα προσφορά δεν μπορεί να αποσυρθεί. Άρθρο 6 Η διαλογή των προσφορών πραγματοποιείται από τις αρμόδιες υπηρεσίες των κρατών μελών χωρίς δημοσιότητα. Τα άτομα που παρίστανται στη διαλογή είναι υποχρεωμένα να τηρούν το απόρρητο. Οι προσφορές ανακοινώνονται ανωνύμως στην Επιτροπή αμέσως. Άρθρο 7 1. Με βάση τις ανακοινωθείσες προσφορές, η Επιτροπή αποφασίζει, σύμφωνα με τη διαδικασία που αναφέρεται στο άρθρο 195 του κανονισμού (ΕΚ) αριθ. 1234/2007, για τον καθορισμό μέγιστης επιστροφής κατά την εξαγωγή ή, κατά περίπτωση, ελάχιστου φόρου κατά την εξαγωγή ή να μη δώσει συνέχεια στο διαγωνισμό. 2. Όταν έχει καθοριστεί μέγιστη επιστροφή κατά την εξαγωγή, ο διαγωνισμός κατακυρώνεται στον υποβάλλοντα ή στους υποβάλλοντες την προσφορά των οποίων το ύψος της προσφοράς είναι ίσο ή μικρότερο από τη μέγιστη επιστροφή, καθώς και σε εκείνον ή σε εκείνους των υποβαλλόντων των οποίων η προσφορά αφορά φόρο κατά την εξαγωγή. Αν έχει καθοριστεί ελάχιστος φόρος κατά την εξαγωγή, ο διαγωνισμός κατακυρώνεται στον υποβάλλοντα ή στους υποβάλλοντες την προσφορά των οποίων το ύψος της προσφοράς είναι ίσο ή μεγαλύτερο από τον ελάχιστο φόρο. 3. Η αρμόδια υπηρεσία του ενδιαφερόμενου κράτους μέλους ανακοινώνει γραπτώς σε όλους τους υποβάλλοντες προσφορά το αποτέλεσμα της συμμετοχής τους μόλις ληφθεί η απόφαση της Επιτροπής. Άρθρο 8 1. Το πιστοποιητικό εξαγωγής χορηγείται στον υπερθεματιστή μετά την παραλαβή της αίτησης πιστοποιητικού εξαγωγής από την αρμόδια υπηρεσία του κράτους μέλους και για τις ποσότητες που του έχουν αποδοθεί. 2. Η αίτηση πιστοποιητικού και το πιστοποιητικό φέρουν στη θέση που προβλέπεται γι' αυτό το σκοπό την ένδειξη των προορισμών που αναφέρονται στον κανονισμό για το άνοιγμα του διαγωνισμού. Η εξαγωγή πρέπει να πραγματοποιηθεί για τον προορισμό που αναφέρεται στο πιστοποιητικό. Άρθρο 9 Η εγγύηση του διαγωνισμού αποδεσμεύεται εφόσον: α) δεν έχει ληφθεί υπόψη η προσφορά· β) ο υπερθεματιστής προσκομίσει την απόδειξη ότι έχει συσταθεί η εγγύηση που προβλέπεται στο άρθρο 12 του κανονισμού (ΕΚ) αριθ. 1342/2003 της Επιτροπής (5). Όταν η ανάληψη υποχρέωσης που προβλέπεται στο άρθρο 5 παράγραφος 3 στοιχείο β) δεν τηρείται, η εγγύηση του διαγωνισμού καταπίπτει, εκτός από περίπτωση ανωτέρας βίας. Άρθρο 10 Οι επιστροφές για τα προϊόντα που αναφέρονται στο παράρτημα Ι τμήμα Ι στοιχεία α), β) και γ) του κανονισμού (ΕΚ) αριθ. 1234/2007 καθορίζονται τουλάχιστον μία φορά το μήνα. Άρθρο 11 1. Η επιστροφή κατά την εξαγωγή για τα άλευρα σίτου, σιμιγδαλιού και ολύρας, το άλευρο σίκαλης, τα πλιγούρια και τα σιμιγδάλια σίτου καθώς και για τη βύνη καθορίζεται λαμβανομένης υπόψη της ποσότητας του βασικού σιτηρού που απαιτείται για την παρασκευή 1 000 χιλιογράμμων του ιδίου προϊόντος. Οι συντελεστές μεταποιήσεως που εκφράζουν τη σχέση μεταξύ της ποσότητας του βασικού προϊόντος και της ποσότητας αυτού που περιέχεται στο μεταποιημένο προϊόν περιλαμβάνονται στο παράρτημα Ι. 2. Η περιεκτικότητα των αλεύρων σε τέφρες καθορίζεται με τη μέθοδο της ανάλυσης που περιγράφεται στο παράρτημα ΙΙ. Άρθρο 12 Κατά παρέκκλιση των διατάξεων του άρθρου 17 του κανονισμού (ΕΚ) αριθ. 612/2009, η απόδειξη της περάτωσης των τελωνειακών διατυπώσεων για την εισαγωγή δεν απαιτείται για την πληρωμή της επιστροφής που καθορίζεται στο πλαίσιο διαγωνισμού της επιστροφής κατά την εξαγωγή προς όλες τις τρίτες χώρες, εφόσον ο επιχειρηματίας παρέχει την απόδειξη ότι μια ποσότητα τουλάχιστον 1 500 τόνων σιτηρών εγκατέλειψαν το τελωνειακό έδαφος της Ένωσης με πλοίο κατάλληλο για θαλάσσια ναυσιπλοΐα. Η εν λόγω απόδειξη παρέχεται με την αναγραφή μίας από τις ενδείξεις του παραρτήματος ΙΙΙ, η οποία πιστοποιείται από την αρμόδια αρχή, στο αντίτυπο ελέγχου που αναφέρεται στο άρθρο 8 του κανονισμού (ΕΚ) αριθ. 612/2009, στη διασάφηση εξαγωγής που αναφέρεται στο άρθρο 787 του κανονισμού (ΕΟΚ) αριθ. 2454/93 της Επιτροπής (6) ή στο εθνικό έγγραφο που αποδεικνύει την έξοδο από το τελωνειακό έδαφος της Ένωσης. Άρθρο 13 Όταν εμπορευόμενος προσκομίσει την απόδειξη της τήρησης των τελωνειακών διατυπώσεων της θέσης σε κατανάλωση στην Ελβετία ή στο Λιχτενστάιν, το ποσό της επιστροφής κατά την εξαγωγή «όλες οι τρίτες χώρες» που καθορίζεται στο πλαίσιο του διαγωνισμού μειώνεται κατά τη διαφορά μεταξύ αυτού του ποσού και του ποσού της επιστροφής κατά την εξαγωγή που ισχύει στους προαναφερθέντες προορισμούς κατά την ημέρα της κατακύρωσης. Άρθρο 14 Εάν, για ένα ή περισσότερα προϊόντα, πληρούνται οι όροι που προβλέπονται στο άρθρο 187 του κανονισμού (ΕΚ) αριθ. 1234/2007, μπορούν να ληφθούν τα ακόλουθα μέτρα: α) εφαρμογή ενός φόρου κατά την εξαγωγή. Μπορεί να καθοριστεί διαρθρωτικό στοιχείο. Ο φόρος και το διαρθρωτικό στοιχείο μπορούν να διαφοροποιούνται ανάλογα με τον προορισμό· β) πλήρης ή μερική αναστολή της έκδοσης των πιστοποιητικών εξαγωγής· γ) πλήρης ή μερική απόρριψη των αιτήσεων για έκδοση πιστοποιητικών εξαγωγής οι οποίες εκκρεμούν. Ωστόσο, δεν εφαρμόζεται καμία φορολογική επιβάρυνση κατά τις εξαγωγές σιτηρών ή προϊόντων σιτηρών που πραγματοποιούνται στο πλαίσιο εθνικής επισιτιστικής βοήθειας ή επισιτιστικής βοήθειας της Ένωσης που προβλέπεται από τις διεθνείς συμβάσεις ή άλλα συμπληρωματικά προγράμματα καθώς και για την υλοποίηση άλλων ενεργειών δωρεάν διανομής της Ένωσης. Άρθρο 15 Σε περίπτωση που δεν υπάρχει διαγωνισμός, ο φόρος κατά την εξαγωγή που πρέπει να εισπραχθεί είναι αυτός που εφαρμόζεται την ημέρα της περάτωσης των τελωνειακών διατυπώσεων. Ωστόσο, μετά από αίτηση του ενδιαφερομένου που υποβάλλεται συγχρόνως με την αίτηση πιστοποιητικού, ο φόρος κατά την εξαγωγή που εφαρμόζεται κατά την ημέρα της υποβολής της αίτησης πιστοποιητικού εφαρμόζεται σε μία εξαγωγή που πρέπει να πραγματοποιηθεί κατά τη διάρκεια της ισχύος αυτού του πιστοποιητικού. Άρθρο 16 Τα μέτρα που αναφέρονται στο άρθρο 15 λαμβάνονται με τη διαδικασία που αναφέρεται στο άρθρο 195 του κανονισμού (ΕΚ) αριθ. 1234/2007. Ωστόσο σε περίπτωση έκτακτης ανάγκης, τα μέτρα αυτά μπορούν να ληφθούν από την Επιτροπή. Άρθρο 17 Ο κανονισμός (ΕΚ) αριθ. 1501/95 καταργείται. Οι αναφορές στον καταργούμενο κανονισμό νοούνται ως αναφορές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος V. Άρθρο 18 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Μαρτίου 2010.

Φόροι καταναλώσεως

Έμμεση φορολογία

Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)

Υπουργείο Γεωργίας

Γεωργική νομοθεσία

ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ


ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 21ης Δεκεμβρίου 2011 για την τροποποίηση του παραρτήματος I της απόφασης 2007/275/ΕΚ σχετικά με τους καταλόγους ζώων και προϊόντων που πρέπει να υποβάλλονται σε ελέγχους στους συνοριακούς σταθμούς επιθεώρησης σύμφωνα με τις οδηγίες 91/496/ΕΟΚ και 97/78/ΕΚ του Συμβουλίου [κοινοποιηθείσα υπό τον αριθμό Ε(2011) 9517] (Κείμενο που παρουσιάζει ενδιαφέρον για τον ΕΟΧ) (2012/31/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), και ιδίως το άρθρο 4 παράγραφος 5, Έχοντας υπόψη την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (2), και ιδίως το άρθρο 3 παράγραφος 5, Εκτιμώντας τα ακόλουθα: (1) Η οδηγία 91/496/ΕΟΚ προβλέπει ότι τα ζώα που εισάγονται στην Ένωση από τρίτες χώρες πρέπει να υποβάλλονται σε κτηνιατρικούς ελέγχους από τα κράτη μέλη σύμφωνα με τις διατάξεις της εν λόγω οδηγίας. (2) Η οδηγία 97/78/ΕΚ προβλέπει ότι πρέπει να υποβάλλονται σε κτηνιατρικούς ελέγχους ορισμένα προϊόντα ζωικής προέλευσης και ορισμένα φυτικά προϊόντα που εισάγονται στην Ένωση από τρίτες χώρες. (3) Οι οδηγίες αυτές προβλέπουν ότι τα κράτη μέλη δεν πρέπει να επιτρέπουν την εισαγωγή στην Ένωση των σχετικών ζώων και προϊόντων παρά μόνο εάν αυτοί οι κτηνιατρικοί έλεγχοι έχουν διενεργηθεί με ικανοποιητικά αποτελέσματα στους συνοριακούς σταθμούς επιθεώρησης. (4) Η απόφαση 2007/275/ΕΚ της Επιτροπής (3) προβλέπει ότι τα ζώα και τα προϊόντα ζωικής προέλευσης που περιλαμβάνονται στο παράρτημα I της εν λόγω απόφασης πρέπει να υποβάλλονται σε κτηνιατρικούς ελέγχους στους συνοριακούς σταθμούς επιθεώρησης σύμφωνα με τις οδηγίες 91/496/ΕΟΚ και 97/78/ΕΚ (στο εξής «οι κτηνιατρικοί έλεγχοι»). (5) Τα ζώα και τα προϊόντα που απαιτείται να υποβληθούν σε κτηνιατρικούς ελέγχους πρέπει να αναγνωρίζονται εύκολα. Επομένως, ο κατάλογος που περιλαμβάνεται στο παράρτημα I της απόφασης 2007/275/ΕΚ πρέπει να ευθυγραμμιστεί με την ορολογία και τις αναφορές που καθορίζονται στον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (κανονισμός για τα ζωικά υποπροϊόντα) (4), και τον κανονισμό (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (5). (6) Ο κατάλογος του παραρτήματος I της απόφασης 2007/275/ΕΚ περιλαμβάνει ζώα και προϊόντα σύμφωνα με τη συνδυασμένη ονοματολογία (στο εξής «ΣΟ»), όπως προβλέπεται από τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (6), και αποτελεί την πρώτη βάση για την επιλογή των αποστολών που πρέπει να υποβληθούν σε κτηνιατρικούς ελέγχους. (7) Οι κωδικοί της ΣΟ που καθορίζονται στον εν λόγω κανονισμό έχουν επικαιροποιηθεί πολλές φορές από την ημερομηνία έκδοσης της απόφασης 2007/275/ΕΚ και έπειτα. Έχουν γίνει πολύ σημαντικές αλλαγές στους κωδικούς προϊόντων ζωικής προέλευσης της ΣΟ. Επιπλέον, το παράρτημα I του κανονισμού (ΕΟΚ) αριθ. 2658/87, όπως τροποποιήθηκε με τον κανονισμό (ΕΕ) αριθ. 1228/2010 της Επιτροπής (7), εισήγαγε κωδικούς ΣΟ για τις μετακινήσεις συγκεκριμένων προϊόντων, όπως είναι οι προμήθειες πλοίων. Επειδή οι εν λόγω κωδικοί της ΣΟ μπορεί να αφορούν προϊόντα ζωικής προέλευσης, πρέπει να προστεθούν στον κατάλογο του παραρτήματος I της απόφασης 2007/275/ΕΚ. (8) Το σύστημα ελέγχου συναλλαγών και πραγματογνωμοσύνης (σύστημα TRACES), το οποίο καθιερώθηκε με την απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (8), αρχικά ταυτοποιούσε τα ζώα και τα προϊόντα ζωικής προέλευσης με τους τετραψήφιους κωδικούς κλάσεων της ΣΟ. Στη συνέχεια το σύστημα TRACES επικαιροποιήθηκε και ορισμένα ζώα και προϊόντα ζωικής προέλευσης ταυτοποιούνται με τον εξαψήφιο ή τον οκταψήφιο κωδικό των διακρίσεων της ΣΟ στις οποίες ανήκουν ώστε να αποφεύγεται η εσφαλμένη ταξινόμηση των προϊόντων. Οι σχετικές παραπομπές στον κατάλογο που περιλαμβάνονται στο παράρτημα I της απόφασης 2007/275/ΕΚ πρέπει να τροποποιηθούν αναλόγως. (9) Για ορισμένους κωδικούς της ΣΟ, η απόφαση 2007/275/ΕΚ αφορά μόνο ένα μέρος του πεδίου εφαρμογής του σχετικού κεφαλαίου ή της σχετικής κλάσης της ΣΟ. Στις περιπτώσεις αυτές, η στήλη 3 του καταλόγου που περιλαμβάνεται στο παράρτημα I της εν λόγω απόφασης αναφέρεται στην ισχύουσα κτηνιατρική νομοθεσία της Ένωσης και παρέχει στοιχεία σχετικά με τα ζώα και τα προϊόντα που υπόκεινται σε κτηνιατρικούς ελέγχους. Λαμβανομένων υπόψη της ορολογίας και των παραπομπών που παρέχονται σήμερα στον κανονισμό (ΕΚ) αριθ. 1069/2009 και στον κανονισμό (ΕΕ) αριθ. 142/2011, οι εν λόγω παραπομπές στην απόφαση 2007/275/ΕΚ πρέπει να επικαιροποιηθούν ώστε να ληφθεί υπόψη η τρέχουσα νομοθεσία της Ένωσης. (10) Για λόγους συνέπειας της νομοθεσίας της Ένωσης, ο κατάλογος του παραρτήματος I της απόφασης 2007/275/ΕΚ πρέπει να επικαιροποιηθεί ώστε να ληφθούν υπόψη οι πρόσφατες τροποποιήσεις στους κωδικούς της ΣΟ και στις αντίστοιχες αναφορές στη στήλη 3 του καταλόγου. (11) Επομένως, ο κατάλογος του παραρτήματος I της απόφασης 2007/275/ΕΚ πρέπει να αντικατασταθεί από τον κατάλογο του παραρτήματος της παρούσας απόφασης. Επομένως, η απόφαση 2007/275/ΕΚ θα πρέπει να τροποποιηθεί ανάλογα. (12) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Το παράρτημα I της απόφασης 2007/275/ΕΚ αντικαθίσταται από το κείμενο του παραρτήματος της παρούσας απόφασης. Άρθρο 2 Η παρούσα απόφαση εφαρμόζεται από την 1η Ιανουαρίου 2012. Άρθρο 3 Η παρούσα απόφαση απευθύνεται στα κράτη μέλη. Βρυξέλλες, 21 Δεκεμβρίου 2011.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ

ΑΓΟΡΑΝΟΜΙΚΗ ΝΟΜΟΘΕΣΙΑ